title: Merienkelikalat

text: Merienkelit ovat pisimmilläänkin alle 2 metriä pitkiä. Ruumiinrakenteeltaan ne ovat litteitä ja muistuttavat rauskuja. Rinta- ja vatsaevät ovat kookkaat ja kaksi selkäevää pienet ja sijaitsevat lähellä pyrstöä. Silmien takana sijaitsevat ruiskureiät ovat kookkaat. Sieraimissa on viiksimäiset läpät. Hampaat ovat merienkelikaloilla pienet ja terävät. Lajit ovat ovovivipaarisia eli poikaset kuoriutuvat ollessaan naaraan kohdussa.


title: Merienkelikalat

text: Merienkeleitä tavataan Atlantin, koillisenIntian valtameren ja Tyynenmeren alueilta ja lajit elävät sekä trooppisissa että lauhkeissa merissä. Muutamat kylmissäkin vesissä. Ne viihtyvät rannikkojen läheisyydessä hiekka tai mutapohjilla aina 1 300 metrin syvyyteen. Merienkelikalojen ravinto koostuu luukaloista, äyriäisistä ja nilviäisistä. Monia lajeja kalastetaan trooleilla ja siimalla. Kaloista hyödynnetään liha ja maksan öljyt.


title: Arjuna

text: Arjuna (devanagari: अर्जुन) on Mahabharata-eepoksessa esiintyvä henkilö. Hänet synnytti Pandun ensimmäinen vaimo Kunti, ja hän oli yksi viidestä Pandava-veljeksestä. Hänen nimensä merkitsee "kirkasta", "paistavaa", "valkoista" tai "hopeaa". Hänet tunnettiin verrattomana jousiampujana.


title: Arjuna

text: Arjuna oli Krishnan läheinen ystävä ja kuuli tältä Bhagavad Gitan sisällön ennen Kurukshetran taistelua.


title: 2. jääkäriprikaati (jatkosota)

text: 2. Jääkäriprikaati (2. JPr) oli 18. kesäkuuta 1941 muodostettu Suomen maavoimien sotatoimiyhtymä, joka kuului ryhmä Oinoseen.


title: 2. jääkäriprikaati (jatkosota)

text:
Prikaati lakkautettiin keväällä 1942.
2. Jääkäriprikaati perustettiin liikekannallepanon yhteydessä kesäkuun loppupuoliskolla 1941 Maaselän Sotilasläänin Iisalmen Suojeluskuntapiirin ja Keski-Pohjanmaan Sotilasläänin Sisä-Suomen Suojeluskuntapiirien alueella


title: 2. jääkäriprikaati (jatkosota)

text: Perustamisen jälkeen prikaati keskitettiin ja ryhmitettiin Tuupovaaran-Hattuvaaran väliselle alueelle Ilomantsiin.


title: Mikko Noopila

text: Mikko Noopila (s. 3. kesäkuuta 1977 Helsinki) on suomalainen entinen koripalloilija.


title: World Professional Boxing Federation

text: World Professional Boxing Federation (WPBF) on kansainvälinen nyrkkeilyjärjestö, joka valvoo ammattilaisotteluita ja järjestää maailmanmestaruusotteluita.


title: World Professional Boxing Federation

text: WPBF on omistautunut edistämään ja palvelemaan ammattilaisnyrkkeilyä sekä toteuttamaan turvatoimia ammattilaisnyrkkeilijöiden suojelemiseksi. WPBF:llä valvoo nyrkkeilytoimintaa toimialueellaan Afrikassa, Aasian-Tyynenmeren alueella, Euroopassa, Pohjois-Amerikassa ja Latinalaisessa Amerikassa. Järjestön tavoitteena on taata nyrkkeilyn oikeudenmukaisuus, tasa-arvo, puoleettomus ja rehellisyys.


title: Theme Park World

text: Theme Park World (myös nimellä Sim Theme Park ja Theme Park Roller Coaster) on Bullfrog Productionsin kehittämä ja Electronic Artsin julkaisema simulaatio- ja strategiapeli. Peli on julkaistu vuonna Windowsille ja seuraavana vuonna Macintoshille ja PlayStationille.


title: Theme Park World

text: Peli on seuraaja vuoden 1994 pelille "Theme Park".


title: Incredible Crisis

text: Incredible Crisis () on Polygon Magicin PlayStationille kehittämä peli. Pelin julkaisi Japanissa vuonna 1999 Tokuma Shoten, Euroopassa ja Yhdysvalloissa sen julkaisi Titus Software.


title: Incredible Crisis

text: Peli koostuu 24 minipelistä. Peleissä tarvitaan ketteryyttä, sorminopeutta ja laskentataitoja. Kun on suorittanut tarinamoodin ("Story Mode"), voi minipelejä pelata vapaasti.


title: Discworld Noir

text: Discworld Noir on Perfect Entertainmentin ja Teeny Weeny Gamesin kehittämä seikkailupeli, joka perustuu Terry Pratchettin fantasianovelliin Kiekkomaailma.


title: Discworld Noir

text: Peli on julkaissut GT Interactive Windowsille vuonna 1999 ja PlayStationille vuonna 2000.


title: Tulipolte

text: Tulipolte on "Erwinia amylovora" -bakteerin aiheuttama ruusukasvien ("Rosaceae") kasvitauti. Sen isäntäkasveja ovat tuomipihlajat ("Amelanchier"), ruusukvittenit ("Chaenomeles"), tuhkapensaat ("Cotoneaster"), orapihlajat ("Crataegus"), kvittenit ("Cydonia"), japaninmispeli ("Eriobotrya"), omenapuut ("Malus"), mispeli ("Mespilus"), pastorinpunamarja ("Photinia davidiana)", tulimarjat ("Pyracantha"), päärynät ("Pyrus") ja pihlajat ("Sorbus").


title: Tulipolte

text: Alkukesällä tulipoltteen oireena on versojen lakastuminen, koska bakteerit estävät nestevirtausta. Myöhemmin lehtiin muodostuu ruskeita alueita, ja myös lehden keskiosa ja kukinnot voivat ruskettua. Lopulta versot, kukinnot ja hedelmät mustuvat ja kuolevat. Kuihtuneet kukinnot, lakastuneet lehdet ja näivettyneet mustuneet hedelmät jäävät kiinni versoihin. Kuolleet versot ovat sitkeitä ja taipuisia. Vähitellen tauti leviää paksumpiin oksiin ja runkoon, joihin muodostuu kuoliolaikkuja. Laikkujen reunoilta erittyy lämpimissä ja kosteissa oloissa bakteerilimaa vaaleina pisaroina. Laikkujen alla puuaines on ruskettunutta. Koko kasvi voi näyttää loppukesällä tulen korventamalta ja kuolla.


title: Tulipolte

text: Tauti leviää uusille alueille ensisijaisesti ulkomailta tuotavien taimien mukana. Paikallisesti tautia levittävät pölyttävät hyönteiset, linnut ja ihmiset.


title: Tulipolte

text: Tulipolte levisi Suomeen ensi kertaa vuonna 2014, jolloin sitä tavattiin ahvenanmaalaiselta päärynäviljelmältä. Leviämisen estämiseksi melkein kaikkien ruusukasvien tuominen Suomeen EU:n ulkopuolelta on kielletty. EU-maista isäntäkasveja saa tuoda, jos niiden kasvipassissa on merkintä ”ZP” (zona protecta) osoituksena siitä, että kasvit on tuotettu tulipoltteesta vapaalla alueella.


title: Tulipolte

text: Manner-Suomessa tulipoltetta tavattiin ensimmäisen kerran kesäkuussa 2015, jolloin se oli tullut Suomeen taimitarhaan päärynäntaimien mukana Virosta.


title: Versopolte

text: Versopolte, myös tammen äkkikuolema on "Phytophthora ramorum" -munasienen aiheuttama kasvitauti, jolle on alttiita laaja joukko kasveja. Se tunnistettiin 1990-luvun keskivaiheilla Yhdysvaltojen Kaliforniassa ja Oregonissa sattuneen villien tammipuiden joukkotuhon syyksi, mistä sille koitui nimitys "tammen äkkikuolema". Taudin aiheuttaja löydettiin taimitarhojen välisen vaihdon yhteydessä Pohjois-Amerikassa vuonna 2001.


title: Versopolte

text: Versopoltetta on tavattu Yhdysvalloissa erityisesti Kaliforniassa ja Oregonissa sekä taimitarhoissa lukuisissa muissa osavaltioissa ja Kanadassa. Euroopan alueella tautia on löydetty Belgiassa, Tšekissä, Tanskassa, Virossa, Suomessa, Ranskassa, Saksassa, Irlannissa, Italiassa, Latviassa, Liettuassa, Luxemburgissa, Alankomaissa, Puolassa, Portugalissa, Sloveniassa, Espanjassa ja Mallorcalla, Ruotissa, Norjassa, Sveitsissä ja Yhdistyneissä Kuningaskunnissa mukaan lukien kanaalin saaret. Taudinaiheuttajan uskotaan levinneen Yhdysvaltoihin ja Eurooppaan eri teitä ja olevan peräisin mahdollisesti Aasiasta.


title: Versopolte

text: Eurooppassa ja Yhdistyneessä Kuningaskunnassa versopoltetta havaittiin aluksi lähinnä taimitarhoilla ruukuissa kasvatetuista alppiruusuista, heisistä ja kamelioista. Tautia havaittiin Yhdistyneessä Kuningaskunnassa ensi kerran vuonna 2002, jolloin aloitettiin hätätorjuntatoimia: saastuneet kasvit tuhottiin, sairaudelle alttiiden kasvien tuonti taudin esiintymisalueelta Yhdysvalloista kiellettiin, ja taudille alttiiden lajien taimikuljetukset määrättiin ilmoituksenalaisiksi. Nämä toimet annettiin tiedoksi myös Euroopan Unionin kasviterveyslautakunnalle, joka pani toimeen samantapaiset torjuntamääräykset koko Euroopan alueelle lokakuussa 2002.


title: Versopolte

text: Alppiruusujen ja etenkin villinä kasvavan "R. ponticum" -lajin on todettu olevan "P. ramorumin" ensisijaisia isäntäkasveja. Tammikuussa 2009 todettiin Staffordshiressä ensimmäinen löydös "P. ramorum" -tartuntaa luonnosta mustikasta ("V. myrtillus"). Elokuussa 2009 tartuntoja todettiin myäs Somersetissä, Devonissa ja Cornwallissa japaninlehtikuusitalousmetsistä ("L. kaempferi"). Sittemmin taudin leviäminen on johtanut myös laajamittaisiin hävityshakkuisiin Lounais-Englannissa, Walesissa ja Lounais-Skotlannissa.


title: Versopolte

text: "Phytophthora ramorum" -munasienestä tunnetaan kaksi eri lisääntymistyyppiä: A1 ja A2. Suvullinen lisääntyminen on lajille mahdollista ainoastaan näiden tyyppien kohdatessa. Sienen suvullisen lisääntymisen uskotaan tuottavan pitkäikäisiä itiöitä ja mahdollisesti laajempaa geneettistä vaihtelua, mikä tekisi taudin torjumisesta vaikeampaa. Sienellä on pitkä lepoitiövaihe, jonka aikana itiöt voivat selviytyä maaperässä ja kasvijätteessä vuosien ajan.


title: Versopolte

text: Versopoltteen oireita ovat alppiruusuilla kuihtuminen, laikut lehdissä ja kuoliolaikut oksissa, tammilla kuoliolaikut rungossa ja lopulta kasvin kuolema.


title: Friday

text: Friday () voi tarkoittaa ainakin seuraavia:


title: PlayStation Move Heroes

text: PlayStation Move Heroes on Nihilistic Softwaren kehittämä ja Sony Computer Entertainment American julkaisema toimintaseikkailupeli. Peli julkaistiin maaliskuussa 2011 PlayStation 3:lle. "Move Heroes" on cross-over-peli, jossa esiintyvät "Ratchet & Clank", "Jak and Daxter" ja "Sly Cooper" -pelien sankarit ja apurit. Pelissä käytetään PlayStation Move -ohjaimia pelaamiseen. Peli on dubattu suomeksi. Pelin pelattavia hahmoja ovat Ratchet, Clank, Jak, Daxter, Sly ja Bentley.


title: PlayStation Move Heroes

text: Ratchet ja Clank ovat Metropoliksessa tuhoamassa kaupungissa riehuvaa robottia, kunnes aika pysähtyy ja sankarit imeytyvät madonreikään. Samaan aikaan Jak ja Daxter ovat Haven Cityssä törmäämässä hallinnasta poistetun ilma-auton kyydissä kuolemaansa. Myös siellä aika pysähtyy ja sankarit päätyvät madonreikään, kuten myös Sly ja Bentley Pariisissa yrittäessään vapauttaa Murraytä telkien takaa. Sankarit ja apurit huomaavat joutuneensa toiseen maailmaan, jossa kaksi olentoa, Gleeber ja Lunk, ovat järjestäneet ensimmäiset maailmojenväliset sankariturnajaiset. Kolmen sankariduon täytyy kilpailla toisiaan vastaan erilaisissa haasteissa päästessään takaisin omiin maailmoihinsa.


title: Jääkäripataljoona 7

text: Jääkäripataljoona 7 (JP 7) on jatkosotaan kesäkuussa 1941 perustettu pataljoona. Pataljoona oli osa Ryhmä Oinoseen kuulunutta 2. Jääkäriprikaatia (2.JPr).


title: Jääkäripataljoona 7

text: Jääkäripataljoona 7 lakkautettiin 22.2.1942.


title: Jääkäripataljoona 7

text: Jääkäripataljoona 7 perustettiin Keski-Pohjanmaan Sotilaslääniin kuluneessa Sisä-Suomen Suojeluskuntapiirissä.


title: Jääkäripataljoona 7

text:
Jääkäripataljoona 7 miesvahvuus oli perustamisen jälkeen 27 upseeria, 135 aliupseeria ja 669 miestä, yteensä 831.
Jääkäripataljoona oli pienempi kuin rykmenttien jalkaväkipataljoonat (1022), mutta suurempi kuin Kevyt osastot (594)


title: Jääkäripataljoona 7

text: Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. Jääkäripataljoonat pyrittiin kuitenkin varustamaan liikkuvina yksiköinä mahdollisimman hyvin.


title: Sieppijärven kirkko

text: Sieppijärven kirkko on Kolarin seurakunnan kirkko, joka sijaitsee Sieppijärven kylässä Kolarin kunnassa Suomessa.


title: Sieppijärven kirkko

text: Vuonna 1956 valmistunut kirkkorakennus on arkkitehti Kaj Englundin suunnittelema ja sinne mahtuu kerralla noin 450 ihmistä. Vuonna 1986 tehtyjen korjaustöiden yhteydessä kirkkoon saatiin ajanmukainen keittiö ja kirkon yhteyteen rakennettiin seurakuntakoti. Kirkon alttaritaulun "Autuaita ovat hiljaiset" (545x625 cm kolmionmuotoinen öljymaalaus) on maalannut taiteilija Lauri Välke kirkon valmistumisvuonna. Sen alareunassa on taiteilijan signeerauksen ohella merkintä taulun nimeen viittaavasta Matteuksen evankeliumin 5. luvun 5. jakeesta.


title: Jääkäripataljoona 5

text:
Jääkäripataljoona 5 (JP 5) on jatkosotaan kesäkuussa 1941 perustettu pataljoona. Pataljoona oli osa Ryhmä Oinoseen kuulunutta 2.Jääkäriprikaatia (2.JPr)
Jääkäripataljoona 5 lakkautettiin helmikuussa 1942


title: Jääkäripataljoona 5

text: Jääkäripataljoona 5 perustettiin Maaselän Sotilaslääniin kuluneessa Iisalmen Suojeluskuntapiirissä.


title: Jääkäripataljoona 5

text: Jääkäripataljoona oli pienempi kuin rykmenttien jalkaväkipataljoonat (1022), mutta suurempi kuin Kevyt osastot (594)


title: Jääkäripataljoona 5


title: Hietaman koulu

text: Hietaman koulu on Äänekosken Hietamalla sijaitseva peruskoulu joka antaa opetusta peruskoulun alaluokille. Lukuvuoden 2010-11 alussa koulussa oli 80 oppilasta. Lisäksi koulun yhteydessä toimivassa esiopetusryhmässä oli 16 henkeä. Hietaman koulun rehtorina toimii Arto Mäkinen.


title: Hietaman koulu

text: Hietaman koulu aloitti toimintansa jo vuonna 1891. Nykyinen koulurakennus valmistui vuonna 1953 ja sitä on laajennettu vuosina 2005 ja 2007.


title: Hietaman koulu

text: Koulun sivut


title: Jääkäripataljoona 6

text: Jääkäripataljoona 6 (JP 6) on jatkosotaan kesäkuussa 1941 perustettu pataljoona. Pataljoona oli osa Ryhmä Oinoseen kuulunutta 2.Jääkäriprikaatia (2.JPr)


title: Jääkäripataljoona 6

text: Jääkäripataljoona 6 lakkautettiin 25. helmikuuta 1942.


title: Jääkäripataljoona 6

text: Maaselän Sotilasläänin Iisalmen Suojeluskuntapiirin perustama Jääkäripataljoona 6 perustettiin Oulun läänin Pyhäjärvellä 17. kesäkuuta 1941. Perustajana ja pataljoonan ensimmäisenä komentajana oli majuri Sulo Susi. Sen muodostivat esikunta, neljä jääkärikomppaniaa sekä kranaatinheitinjoukkue, joiden vahvuus oli 27 upseeria, 127 aliupseeria ja 649 miestä.


title: Jääkäripataljoona 6

text: Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta ei yksiköitä saatu varustettua kaikilta osin määrävahvuuksien mukaisiksi. Jääkäripataljoonat pyrittiin kuitenkin varustamaan liikkuvina yksiköinä mahdollisimman hyvin.


title: Homelin piiri

text: Homelin piiri () eli Gomelin piiri () on Homelin alueella Valko-Venäjällä sijaitsevaa Homelin kaupunkipiiriä ympäröivä hallintopiiri. Piirin hallinnollinen keskus on Homel, jonka alue ei kuitenkaan sisälly ympäröivään hallintopiiriin.


title: Homelin piiri

text: Vuoden 2009 väestönlaskun aikaan Homelin piirin alueella asui yhteensä 69 930 henkeä. Hallintopiiri on tilastojen valossa vahvasti maaseutuvaltainen, sillä väestötilastot katsovat kaupunkilaisiksi ainoastaan Homelin kaupunkipiirin luoteispuolella sijaitsevan pientalovaltaisen Balšavikin kaupunkimaisen taajaman (2 518 as.) asukkaat. Muu väestö luokitellaan maaseutuasukkaiksi.


title: Homelin piiri

text: Homelin piiri on yhdessä Homelin kanssa yksi Valko-Venäjän merkittävimpiä liikenteen solmukohtia ja tärkeä alue myös kansainväliselle kauttakulkuliikenteelle erityisesti Venäjän, Ukrainan ja Euroopan yhteisön välillä. Rautateillä on suuri merkitys. Valtateistä merkittävimpiä ovat eurooppatiet Pietarista Kiovaan ja Minskistä sekä valtatietä M10 seuraava poikittainen liikenneväylä Keski-Euroopasta Venäjälle. Myös Homelin lentoasema ja Pribytkin lentotukikohta sijaitsevat Homelin piirissä.


title: Sodassa kaatuminen

text: Sodassa kaatumiseksi kutsutaan sotilaan kuolemista sodan aikana taistelutilanteessa vihollisen sotatoimien seurauksena. Muita tyypillisiä kuolintapoja sodassa on tauteihin kuoleminen tai haavoittuneena pitkäaikaisen sairaalahoidon jälkeen kuoleminen. Teloituksia ei sanota kaatumiseksi. Myöskään sodan siviiliuhreja ei yleensä kutsuta kaatuneiksi.


title: Sodassa kaatuminen

text: Kaatunut on sodan aikana vihollistoiminnan vuoksi välittömästi kuollutta eli menehtynyttä henkilöä, erityisesti sotilasta, sankarivainajaa, tarkoittava kiertoilmaus eli eufemismi. Kaatunut-käsitettä käytetään esimerkiksi yhdessä haavoittunut- ja kadonnut-käsitteiden kanssa kuvaamaan erityyppisiä henkilötappioita. Yhdessä haavoittunut- ja kadonnut-käsitteiden kanssa kaatunut viittaa siis taisteluvahvuudesta poistumiseen. Teloitetuista sotilaista ei ole välttämättä haluttu käyttää kaatunut-nimitystä.


title: Sodassa kaatuminen

text:
Sotaan liittyvää kuolemaa laajemmin eriteltäessä kaatunut on yksi menehtymisluokista, kuten Suomen sodissa 1939-1945 menehtyneet -tietokannassa, jossa menehtymisluokat ovat: kaatui, siunattu ja haudattu / kuoli haavoittuneena, siunattu ja haudattu / siunattu, ruumis jäänyt kentälle tai tuhoutunut / kadonnut, julistettu virallisesti kuolleeksi / kuollut sotavankeudessa / kuolinsyy muu kuin vihollistoiminnasta johtuva.
Suomalaisena käytäntönä talvi-, jatko- ja Lapin sodassa on ollut mahdollisuuksien mukaan toimittaa kaatuneet haudattaviksi kotiseutunsa hautausmaiden sankarihautoihin. Tarkoitusta varten luotiin joulukuusta 1939 alkaen kaatuneiden huoltojärjestelmä. Tätä ratkaisua odoteltaessa kaatuneet oli haudattu tilapäisiin kenttähautoihin. Kaatuneiden huollosta vastasivat sotilaspapit tähän tarkoitukseen varatun henkilöstön avulla. Tehtävään luoduista toimielimistä alettiin käyttää nimitystä "kaatuneiden evakuoimiskeskus" (lyhenne KEK).
Erityiseksi kaatuneiden muistopäiväksi (aluksi nimellä "yksimielisyyden ja sankarivainajien muistopäivä") otettiin talvisodan jälkeen 1940 toukokuun kolmas sunnuntai.


title: Rakkoapila

text: Rakkoapila ("Trifolium fragiferum") on matalakasvuinen, vaaleanpunakukkainen apilalaji.


title: Rakkoapila

text: Monivuotinen rakkoapila kasvaa 10–30 senttimetriä korkeaksi. Sen varsi on rento, juurehtiva ja karvainen. Lehdet ovat kolmisormisia ja pitkäruotisia. Lehdykät ovat 1–2 cm pitkiä, vastapuikeita, nirhalaitaisia ja lanttokärkisiä. Kalvomaiset korvakkeet ovat pitkälti ruodin kanssa yhdiskasvuisia. Tanakan, 5–15 cm pitkän kukintoperän päässä oleva kukinto on pieni ja pallomainen. Kukinnon tyvellä olevat tukilehdet ovat yhdislehtisiä ja kehtomaisesti kukinnon tyvellä. Kukkien verhiöt ovat karvaisia ja muuttuvat kukinnan lopussa vaaleiksi, pulleiksi ja verkkosuonisiksi. Teriöt ovat vaaleanpunaiset ja tyveltä yhdislehtisiä. Rakkoapila kukkii Suomessa heinä-elokuussa. Siemenet kypsyvät verhiöiden sisään jäävissä paloissa.


title: Rakkoapila

text: Muista Suomessa esiintyvistä apilalajeista rakkoapila muistuttaa erehdyttävästi valkoapilaa ("Trifolium repens").


title: Rakkoapila

text: Rakkoapilan päälevinneisyysalue ulottuu Pohjois-Afrikasta ja Pyreneiden niemimaalta Länsi-Ukrainaan, Länsi-Venäjälle, Baltiaan, Fennoskandian eteläosiin ja Britteinsaarille. Satunnaisemmin lajia tavataan Turkissa, Keski-Venäjällä, Lähi-idässä ja Keski-Aasiassa. Lajia on tavattu harvinaisena tulokkaana myös Pohjois-Amerikassa. Suomessa rakkoapila kasvaa harvinaisena alkuperäislajina Ahvenanmaalla ja Lounais-Suomessa. Sitä on tavattu Suomessa myös satunnaisena satamissa. Suomen uhanalaisluokituksessa rakkoapila on silmälläpidettävä laji.


title: Rakkoapila

text: Pääosassa levinneisyysaluettaan rakkoapila on sisämaan laji, ja sitä kasvaa kosteilla niityillä, jokien varsilla ja lähteillä. Suomessa se kasvaa levinneisyytensä pohjoisrajoilla ja on merenrantaniittyjen alkuperäislaji. Toisinaan rakkoapilaa on tavattu myös satamissa painolastimaan mukana tulleena tulokkaana.


title: Kaatuminen (täsmennyssivu)

text: Kaatuminen voi tarkoittaa ainakin seuraavia:


title: Cəbrayıl Həsənov

text: Cəbrayıl Həsənov (s. 24. helmikuuta 1990 Baku, Azerbaidžanin SNT, Neuvostoliitto) on azerbaidžanilainen vapaapainija. Hän on olympia- ja MM-mitalisti sekä Euroopan mestari.


title: Cəbrayıl Həsənov

text: Aiemmin 66 ja 74 kilogramman, nyttemmin 79 kg:n sarjassa painiva Həsənov voitti olympiapronssia Rio de Janeirosta 2016. Hän saavutti MM-hopeaa Budapestista 2018 sekä MM-pronssia Moskovasta 2010 ja Istanbulista 2011. Euroopan mestaruuden hän on voittanut vuosina 2010 ja 2011, ja lisäksi hänellä on EM-hopea vuosilta 2009, 2014 ja 2016 sekä EM-pronssi 2018. Hän sai pronssia lisäksi Bakun Euroopan kisoissa 2015.


title: Friday (Rebecca Blackin kappale)

text: ”Friday” on yhdysvaltalaisen laulajan Rebecca Blackin kappale, joka julkaistiin 14. maaliskuuta 2011. Kappaleen on tuottanut ARK Music Factory, jonka omistavat Patrice Wilson ja Clarence Jey ovat myös kirjoittaneet kappaleen.


title: Friday (Rebecca Blackin kappale)

text: Kappale ja sen musiikkivideo sai runsaasti huomiota Youtubessa: kappaleen sanoitus, runsas autotunen käyttö ja videon sisältö saivat osakseen paljon arvostelua. Kesäkuussa 2011 videolla, joka sittemmin poistettiin Blackin perheen tekijänoikeusvaatimuksen vuoksi, oli yli 167 miljoonaa näyttökertaa ja yli 3,1 miljoonaa kielteistä ääntä (87 % annetuista äänistä) Youtuben käyttäjiltä. Video lisättiin Youtubeen uudestaan 16. syyskuuta 2011. Videon ja kappaleen suosiosta johtuen siitä ilmaantui myös useita parodioita ja remixejä.


title: Friday (Rebecca Blackin kappale)

text: "Forbes"-lehden Mark Pasetsky totesi, että kappaleen suosio on jälleen yksi osoitus yhteisöllisten viestimien vallasta – erityisesti Twitterin, Facebookin ja Tumblrin – luoda ”yhden yön sensaatio”. Murskaavista arvioista huolimatta popmusiikin ammattilaiset Simon Cowell, Lady Gaga, Chris Brown, Nick Jonas ja Justin Bieber osoittivat tukensa Blackille.


title: Friday (Rebecca Blackin kappale)

text: Black on kotoisin Anaheim Hillsistä Yhdysvaltain Kaliforniasta. Loppuvuodesta 2010 hän kuuli luokkatoveriltaan Ark Music Factory -yhtiöstä. Blackin vanhemmat maksoivat yhtiölle 4000 dollaria kappaleesta ja musiikkivideosta. He saivat valita kahdesta etukäteen kirjoitetusta kappaleesta mieleisensä. Black valitsi ”Fridayn”, koska ”Toinen kappale oli rakkaudesta – en ole kokenut sitä vielä. 'Friday' kertoo kavereiden kanssa olemisesta, hauskan pitämisestä. Olen omassa persoonassani siinä.” Ark Music käsitteli kappaletta jälkikäteen, muun muassa epävireyksiä korjattiin autotunella.


title: Friday (Rebecca Blackin kappale)

text: Video perustuu sanoitukseen perjantain vietosta ("Friday"). Black herää ylös ja menee kouluun tavaten kavereitaan matkalla. Ilalla, kiisteltyään siitä ottaako etu- vai takapenkin avoautosta, Black ja hänen ystävänsä (Benni Cinkle ja toinen tyttö) kyyditään autolla juhliin. Wilson ilmaantuu videoon loppupuolella ja esittää lyhyen räpin.


title: Friday (Rebecca Blackin kappale)

text: Musiikkivideo kuvattiin tammikuussa 2011 Blackin isän talolla ystävien ja perheen toimiessa avustajina ja sen kuvaaminen kesti yhteensä 12 tuntia. Blackin vanhempien mukaan "Ark Music" varoitti, että heidän ei pitäisi odottaa liikoja kuuluisuuden suhteen. Black toivoikin vain ystäviensä ja perheensä nauttivan videosta Youtubessa ja että se auttaisi ehkä häntä myöhemmin pyrkiessään musiikkiuralle. Video ladattiin internetiin 10. helmikuuta 2011 ja se sai noin 4 000 katselukertaa. Koomikko Michael J. Nelson kuitenkin kommentoi videota 11. maaliskuuta 2011 Twitter-palvelussa ja "Tosh.0"-blogikirjoituksessaan otsikolla ”laulunkirjoitus ei ole kaikille”. Videota alettiin levittää verkossa ja siitä tuli internet-sensaatio.


title: Friday (Rebecca Blackin kappale)

text: Kappaleesta tehtiin cover-versio "Glee"-televisiosarjan toiselle tuotantokaudelle. Julkaisussa esiintyvät sarjan hahmot Puck (Mark Salling), Artie (Kevin McHale) ja Sam (Chord Overstreet). Jakso ensiesitettiin toukokuussa 2011.Kappaleesta on lisätty useita parodioita Youtubeen.


title: Friday (Rebecca Blackin kappale)

text: Conan O'Brien ja Andy Richter tekivät kappaleesta myös oman parodiansa, ja nimesivät sen "Thursdayksi". Se esitettiin "Conan"-televisiosarjassa toukokuussa 2011.


title: Venetsian laguuni

text: Venetsian laguuni on Adrianmeren pohjoisosassa, Italian rannikolla sijaitseva laguuni. Laguuni on muodoltaan kaareva, ja sitä rajaavat Sile-joki pohjoisessa ja Brenta-joki etelässä. Laguuni kattaa noin 550 neliökilometrin suuruisen alueen ja se on noin 50 kilometriä pitkä ja 8–14 kilometriä leveä. Venetsian kaupunki on rakennettu laguunin keskellä sijaitseville pikkusaarille ja hiekkasärkille.


title: Venetsian laguuni

text: Turistien ja matkailijoiden suosimiin saariin kuuluvat muun muassa lähimpänä Venetsiaa sijaitseva San Giorgio Maggioren saari, San Michelen hautausmaasaari, lasinpuhalluksen perinteistään tunnettu Murano, Burano, San Francesco del Deserto, Torcello ja Lido.


title: Venetsian laguuni

text: Pinta-alaltaan suurimmat saaret ja saaristot:


title: Venetsian laguuni

text: Muita asuttuja saaria:


title: Stéphane Da Costa

text: Stéphane Da Costa (s. 11. heinäkuuta 1989 Pariisi, Ranska) on ranskalais-puolalainen jääkiekkoilija, pelipaikaltaan keskushyökkääjä. Hän pelaa NLA-joukkue Servettessa. Da Costan vahvuudet ovat pelintekemisessä, kiekollisessa pelissä ja maalinteossa.


title: Stéphane Da Costa

text: Da Costa syntyi Pariisissa ja hänen isänsä on ranskalainen ja äiti puolalainen. Da Costa aloitti jääkiekon kolme vuotiaana. Hän muutti Yhdysvaltoihin pelaamaan juniorisarjoihin 17-vuotiaana, vaikka ei osannut englantia. Hän pelasi aluksi NAHL-sarjassa Texas Tornadon riveissä, josta hän siirtyi yhden kauden jälkeen USHL-seura Sioux City Musketeersiin. Da Costa siirtyi tämän jälkeen NCAA-yliopistosarjaan Merrimackin yliopistoon, jossa hän pelasi loistavasti kaudella 2009–2010 ja tuli valituksi useisiin tähdistöihin. Vaikka Da Costa sai useita tarjouksia NHL:stä, hän päätti palata Merrimackiin. Hän pelasi seurassa erittäin hyvin kauden 2010–2011.


title: Stéphane Da Costa

text: Maaliskuussa 2011 Da Costa teki kaksivuotisen tulokassopimuksen varaamattomana pelaajana NHL-seura Ottawa Senatorsin kanssa. Hänestä tuli kuudes NHL:ssä esiintynyt ranskalainen Cristobal Huetin, Philippe Bozonin, Pat Daleyn, Paul MacLeanin ja Andre Peloffyn jälkeen ja kolmas Ranskassa syntynyt ja varttunut NHL-pelaaja (Bozonin ja Huetin jälkeen). Da Costa debytoi NHL:ssä samassa kuussa Toronto Maple Leafsia vastaan. Hän pelasi loppukaudella neljä NHL-ottelua.


title: Stéphane Da Costa

text: Da Costa on edustanut Ranskaa MM-kisoissa 2009, 2010, 2011, 2012, 2014 ja 2017.


title: Stéphane Da Costa

text: Da Costalla on kaksi veljeä, Teddy ja Gabriel, jotka pelaavat myös jääkiekkoa.


title: Mahmud Maqomedov

text: Mahmud Maqomedov (s. 28. elokuuta 1986 Hasavjurt, Dagestan) on azerbaidžanilainen vapaapainija ja Euroopan mestari.


title: Mahmud Maqomedov

text: 55 kilogramman sarjassa painiva Maqomedov voitti Euroopan mestaruuden Bakusta 2010. Dortmundista 2011 hän voitti EM-pronssia.


title: Mäkipiippo

text: Mäkipiippo ("Luzula divulgata") on vaikeasti tunnistettava piippolaji. Se on kalkinsuosija. Laji muistuttaa paljon ketopiippoa ("Luzula campestris"), mutta on rönsytön ja siemenen lisäke on usein pidempi suhteessa siemenen pituuteen. Mäkipiippo kasvaa kuivissa tammimetsissä ja ehkä metsäkallioilla. Suomessa sen esiintymisestä ei ole varmoja tietoja. Uhanalaisuusarvioinnissa mäkipiippo on luokiteltu puutteellisesti tunnetuksi lajiksi (DD).


title: Sinilupikka

text: Sinilupikka eli lupikka ("Sesleria caerulea") on Euroopassa tavattava heinälaji. Se on monivuotinen sekä mätästävä ja kasvaa 20–50 senttimetriä korkeaksi. Sinilupikan lehdet ovat 1,5–2 millimetriä leveät ja päältä sinertävänvalkoiset. Kukinto on lyhyen leveä tähkämäinen, kiiltävä röyhy.


title: Sinilupikka

text: Sinilupikka on kalkinsuosija ja kasvaa letoilla, lettoniityillä sekä tuoreilla ja kosteilla kalkkipitoisilla niityillä. Ahvenanmaalla se kasvaa tyyppilajina harvinaisella luontotyypillä siniheinäniityt (lupikkaniityt), jotka ovat hyperemäksisiä, kosteita, kalkkivaikutteisia niittyjä.


title: Sinilupikka

text: Suomessa sinilupikkaa tavataan yleisenä Ahvenanmaalla ja hyvin harvinaisena Varsinais-Suomessa. Sinilupikka on luokiteltu silmälläpidettäväksi lajiksi.


title: Hakarasara

text: Hakarasara ("Carex spicata") on Euroopassa laajalle levinnyt sarojen suvun kasvilaji.


title: Hakarasara

text: Hakarasara muistuttaa suuresti törrösaraa ("Carex muricata"). Se kasvaa 20–70 senttimetriä korkeaksi. Se on yhtäläistähkäinen ja kukinnossa on 3–10 osatähkää tiheässä. Pullakot ovat vaaleat ja suuota on pitkä.


title: Hakarasara

text: Hakarasara kasvaa kuivilla ja tuoreilla niityillä, pientareilla, kallioilla. Sen levinneisyysaluetta on koko Eurooppa Etelä-Suomen korkeudelle asti. Laji on Suomessa yleinen Ahvenanmaalla ja maan lounaisosassa.


title: Patric Kjellberg

text: Göran Patric Kjellberg (s. 17. kesäkuuta 1969 Trelleborg, Ruotsi) on ruotsalainen entinen jääkiekkoilija, olympiavoittaja ja kaksinkertainen maailmanmestari. Hän pelasi urallaan yhteensä 394 NHL:n runkosarjaottelua tehopistein 64+96=160.


title: Patric Kjellberg

text: Kjellbergin kasvattajaseura on Rosersberg/Arlanda 73 HC. Hän siirtyi myöhemmin juniorina Falu IF:ään, jossa Kjellberg pelasi ensimmäiset pelinsä aikuisten sarjoissa I-divisioonassa kaudella 1985–1986. Hän pelasi joukkueessa viisi ottelua tehden kaksi syöttöpistettä. Varsinainen tulokaskaudellaan 1986–1987 Kjellberg teki 32 ottelussa tehopisteet 11+13=24. Montréal Canadiens varasi hänet 83. pelaajana .


title: Patric Kjellberg

text: Kaudeksi 1988–1989 Kjellberg siirtyi sarjatasoa ylemmäs Elitserieniin AIK:n joukkueeseen. Ensimmäisellä Elitserien-kaudellaan hän teki 25 runkosarjaottelussa tehopisteet 7+8=15. Neljännellä Elitserien-kaudellaan, 1991–1992 Kjellberg teki runkosarjassa tehopisteet 20+13=33. Hän oli AIK:n paras maalintekijä ja toiseksi paras pistemies sekä koko Elitserienin seitsemänneksi paras maalintekijä HV71:n Ove Thörnbergin ja Färjestadsin Staffan Lundhin kanssa.


title: Patric Kjellberg

text: Kjellberg siirtyi kaudeksi 1992–1993 Montréal Canadiensin organisaatioon. Hän pelasi lähes koko kauden sen farmijoukkue Fredericton Canadiensissa, AHL:ssä, mutta Kjellberg debytoi myös NHL:ssä, jossa hän pelasi seitsemän ottelua ilman tehopisteitä. Kjellberg palasi kuitenkin kaudeksi 1993–1994 Elitserieniin ja siirtyi HV71:een. Hän oli tehopisteillä 11+17=28 joukkueen paras syöttäjä ja toiseksi paras pistemies Stefan Örnskogin jälkeen. Kjellbergin seuraava kausi 1994–1995 päättyi vain 29 runkosarjaotteluun loukkaantumisen takia. Hän kuitenkin voitti Ruotsinmestaruuden keväällä 1995.


title: Patric Kjellberg

text: Vuodet 1995–1998 Kjellberg pelasi Djurgårdens IF:ssä. Hän oli kaudella 1996–1997 tehopisteillä 29+11=40 koko Elitserienin runkosarjan maalipörssin toinen Brynäsin Jevgeni Davidovin jälkeen. Pistepörssissä Kjellberg sijoittui kymmenenneksi. Seuraavalla kaudella 1997–1998 hän teki tehopisteillä 30+18=48 Elitserienin yhden kauden piste-ennätyksensä. Kjellberg voitti Elitserienin maalipörssin ja sijoittui pistepörssissä toiseksi Frölundan Ville Peltosen jälkeen. Hän voitti kauden päätteeksi myös Elitserien-hopeaa sekä liigan herrasmiespelaajalle myönnettävän Rinkers Riddaren.


title: Patric Kjellberg

text: Kaudeksi 1998–1999 Kjellberg palasi NHL:ään tehdessään sopimuksen uutena joukkueena liigaan liittyneen Nashville Predatorsin kanssa. Hän ei pelannut kauden aikana farmijoukkueessa. Ensimmäisellä kokonaisella NHL-kaudellaan hän teki 71 runkosarjaottelussa tehopisteet 11+20=31. Seuraavalla kaudella 1999–2000 Kjellberg teki NHL:n yhden kauden piste-ennätyksensä tehopistein 23+23=46, joilla hän oli Nashvillen toiseksi paras pistemies Cliff Ronningin jälkeen. Kaudella 2000–2001 tehdyillä tehopisteillä 14+31=45 hän oli joukkueen sisäisen pistepörssin kolmas.


title: Patric Kjellberg

text: Nashville myi Kjellbergin marraskuussa 2001 Mighty Ducks of Anaheimiin, josta seura sai vaihdossa Petr Tenkrátin. Kjellbergin uran viimeisen NHL-kauden 2002–2003 päätteeksi Anaheim eteni aina Stanley Cup -finaaleihin asti, mutta New Jersey Devils voitti ottelusarjan voitoin 4–3. Kjellberg jätti joukkueensa kuitenkin jo kymmenen pudotuspeliottelun jälkeen henkilökohtaisiin syihin vedoten. Hän ilmoitti uransa lopettamisesta kesäkuussa 2003.


title: Patric Kjellberg

text: Kjellberg oli voittamassa Ruotsille olympiakultaa Lillehammerista 1994. Hän pelasi olympialaisissa myös Albertvillessä 1992 ja Naganossa 1998. Kjellberg pelasi MM-kilpailuissa vuosina 1992 ja 1998 voittaen molemmissa turnauksissa maailmanmestaruuden.


title: Patric Kjellberg

text: Kjellberg voitti myös alle 20-vuotiaiden MM-hopeaa vuonna 1989 ja alle 18-vuotiaiden Euroopanmestaruuden vuonna 1987. Jälkimmäisenä mainitussa turnauksessa hänet valittiin turnauksen tähdistökentälliseen.


title: Patric Kjellberg

text: Kjellberg toimi kaudella 2009–2010 Allsvenskan-joukkue Leksands IF:n toimitusjohtajana.


title: Vankkasara

text: Vankkasara ("Carex riparia") on isokokoinen sarojen sukuun kuuluva sarakasvi. Se kasvaa 50–150 senttimetriä korkeaksi ja sen lehdet ovat leveitä, 7–20 millimetriä leveät. Vankkasara on erilaistähkäinen ja sillä on 2–5 hede- ja emitähkää.


title: Vankkasara

text: Vankkasara kasvaa muun muassa rehevien lampien rannoilla, puronvarsilla, ojissa ja lehtokorvissa.


title: Vankkasara

text: Suomessa vankkasaraa tavataan harvinaisena maan eteläosassa. Uhanalaisluokituksessa vankkasara on silmälläpidettävä. Laji on rauhoitettu Ahvenanmaalla.


title: Vankkasara

text: Loissieni vankkasarannoki ("Farysia thuemenii") on Suomessa vaarantunut laji.


title: Sonali Bendre

text: Sonali Bendre (s. 1. tammikuuta 1975) on intialainen näyttelijä ja malli. Hän on näytellyt enimmäkseen hindinkielisissä elokuvissa, mutta on esiintynyt myös useissa tamilin-, telugun-, marathin- ja kannadankielisissä elokuvissa.


title: Sonali Bendre

text: Bendre jätti elokuva-alan vuonna 2004 ja poikansa syntymän jälkeen siirtyi televisioon. Hän toimi tuomarina "Indian Idolin" neljännellä tuotantokaudella ja "India’s Got Talentin" kolmella ensimmäisellä kaudella. Hän teki paluun hindielokuvateollisuuteen elokuvassa "Once Upon ay Time in Mumbai Dobaara!" vuonna 2013.


title: Sonali Bendre

text: Sonali Bendre meni naimisiin elokuvantekijä Goldie Behlin kanssa 12. marraskuuta 2002. Heidän poikansa Ranveer syntyi 11. elokuuta 2005.


title: Christel Raunio

text: Christel Raunio (s. 14. tammikuuta 1969) on suomalainen poliitikko. Hänen puolueensa on Suomen ruotsalainen kansanpuolue.


title: Christel Raunio

text: Raunio toimi kesäkuusta 2010 kesäkuuhun 2012 yhtenä puolueensa kolmesta varapuheenjohtajasta, mitä ennen hän oli puolueensa Uudenmaan piirijärjestön puheenjohtaja. Hän on vaikuttanut myös Porvoon kunnallispolitiikassa. Hän on ollut kaupunginvaltuuston jäsen vuodesta 2009.


title: Christel Raunio

text: Raunio on koulutukseltaan valtiotieteen kandidaatti (). Hän on työskennellyt vuodesta 2003 Finlands svenska Marthaförbundin liittojohtajana. Aiemmin hän on työskennellyt talouspäällikkönä ja opettajana Porvoon kaupungin palveluksessa 1990–1993, osastopäällikkönä, aikuiskoulutuspäällikkönä ja opettajana Folkhälsanin palveluksessa 1993–2001 ja aikuiskoulutusjohtajana ja vararehtorina Svenska Framtidsskolanin Yrkesinstitutet Prakticumissa 2002–2003.


title: Christel Raunio

text: Raunio on naimisissa ja hänellä on kolme lasta, kaksi poikaa ja tytär.


title: Pennyjäätikkö

text: Pennyjäätikkö () on Cumberlandin niemimaalla, Baffininsaarella sijaitseva suuri lakijäätikkö. Jäätikkö on osa Auyuittuqin kansallispuistoa. Itse saari kuuluu hallinnollisesti Kanadalle ja on osa Nunavutin territoriota.


title: Vidya Balan

text: Vidya Balan (s. 1. tammikuuta 1978 Poothamkurussy, Palakkad, Kerala) on intialainen näyttelijä. Hän on luonut menestyksekkään uran hindinkielisessä elokuvateollisuudessa.


title: Vidya Balan

text: Vidya aloitti uransa esiintymällä musiikkivideoissa, televisio-ohjelmissa ja mainoksissa ennen kuin sai ensimmäisen elokuvaroolinsa bengalinkielisessä elokuvassa "Bhalo Theko" (2003). Hänen ensimmäinen hindinkielinen elokuvansa oli "Parineeta" (2005), josta hän voitti parhaan naistulokkaan Filmfare Awards -palkinnon. Seuraava elokuva "Lage Raho Munna Bhai" (2006) oli suuri menestys. Hänen roolinsa komedioissa "Heyy Babyy" (2007) ja "Kismat Konnection" (2008) saivat negatiivisia arvosteluja.


title: Vidya Balan

text: Vidyan uran menestyksekkäin jakso alkoi vuonna 2009. Hänen roolisuorituksiaan viidessä elokuvassa ylistettiin: draamassa "Paa" (2009), mustassa komediassa "Ishqiya" (2010), trillerissä "No One Killed Jessica" (2011), elämäkerrassa "The Dirty Picture" (2011) ja trillerissä "Kahaani" (2012). Näillä rooleilla hän varmisti paikkansa johtavien hindinäyttelijättärien joukossa.


title: Vidya Balan

text: Vidya on voittanut National Film Awards -palkinnon parhaasta naispääosasta ja kuusi Filmfare Awards -palkintoa, joista neljä parhaasta naispääosasta. Intian hallitus myönsi hänelle Padma Shri -palkinnon vuonna 2014. Uransa alkuaikoina hänen vaihteleva painonsa ja tyylitajunsa olivat arvostelun kohteina, mutta myöhemmin hän on saanut tunnustusta omaperäisyydestään sekä hindinäyttelijättären stereotypioiden rikkomisesta.


title: Vidya Balan

text: Vidya Balan syntyi tamiliperheeseen Poothamkurussyssä, Palakkadin alueella, Keralan osavaltiossa 1. tammikuuta 1978. Vidyan mukaan hänen kotonaan puhuttiin malajalamin ja tamilin sekoitusta, minkä lisäksi hän puhuu sujuvasti hindiä, marathia, englantia ja bengalia.


title: Vidya Balan

text: Vidya kasvoi Chemburin esikaupunkialueella Mumbaissa ja kävi St. Anthony Girls’ High Schoolia. Hän valmistui St. Xavier’s Collegesta pääaineenaan sosiologia, minkä jälkeen hän suoritti maisterin tutkinnon Mumbain yliopistossa.


title: Vidya Balan

text: Epäonnistuttuaan elokuvauran aloittamisessa Etelä-Intiassa Vidya esiintyi kymmenissä televisiomainoksissa sekä musiikkivideoissa. Hänen ensimmäinen elokuvansa oli lopulta Gautam Halderin ohjaama bengalinkielinen draama "Bhalo Theko" vuonna 2003.


title: Vidya Balan

text: Vidya teki ensiesiintymisensä hindinkielisessä elokuvateollisuudessa Pradeep Sarkarin ohjaamassa draamassa "Parineeta" vuonna 2005. Hän voitti parhaan naistulokkaan Filmfare Awards -palkinnon. Seuraavana vuonna hän näytteli Rajkumar Hiranin komediassa "Lage Raho Munna Bhai", joka oli suuri kaupallinen menestys. Vuonna 2007 hänen viidestä elokuvastaan kolme menestyi kaupallisesti: "Guru", "Heyy Babyy" ja "Bhool Bhulaiyaa". Seuraava vuosi oli Vidyalle melko menestyksetön.


title: Vidya Balan

text: Vuonna 2009 Vidya näytteli 12-vuotiaan progeriaa sairastavan pojan naimatonta äitiä R. Balkin draamakomediassa "Paa". Elokuva oli sekä arvostelu- että yleisömenestys, ja sitä pidetään suurena käännekohtana Vidyan uralla. Hän voitti roolisuorituksestaan useita palkintoja, kuten parhaan naispääosan Filmfare Awards- ja Screen Awards -palkinnot. Vidyan menestys jatkui seuraavana vuonna Abhishek Chaubeyn ohjaamalla mustalla komedialla "Ishqiya". Vidya sai roolistaan ylistystä kriitikoilta ja voitti parhaan naisnäyttelijän Filmfare Awards -kriitikkopalkinnon.


title: Vidya Balan

text: Vidyan ensimmäinen elokuva vuonna 2011 oli Raj Kumar Guptan trilleri "No One Killed Jessica". Hänen roolinsa murhatun Jessican sisarena sai hyvän vastaanoton kriitikoilta. Vidya teki vierasesiintymisen malajalaminkielisessä elokuvassa "Urumi". Hänen seuraava elokuvansa oli draama "The Dirty Picture", joka perustui aikanaan kohua herättäneen näyttelijän Silk Smithan elämään. Vidya voitti roolistaan Silkinä muun muassa parhaan naispääosan National Film Awards -palkinnon.


title: Vidya Balan

text: Seuraavana vuonna Vidya näytteli raskaana olevaa Vidya Bagchia, joka etsii aviomiestään Kalkutasta Sujoy Ghoshin trillerissä "Kahaani". Hän herätti huomiota käyttämällä keinotekoista raskausvatsaa myös promotoidessaan elokuvaa. Vidya voitti kolmannen parhaan naispääosan Filmfare Awards -palkintonsa ja neljännen peräkkäisen parhaan naispääosan Screen Awards -palkintonsa.


title: Vidya Balan

text: Vidya meni naimisiin elokuvatuottaja Siddharth Roy Kapurin kanssa Mumbaissa 14. joulukuuta 2012.


title: Barnesjäätikkö

text: Barnesjäätikkö () on Baffininsaarella sijaitseva suurehko lakijäätikkö. Itse saari kuuluu hallinnollisesti Kanadalle ja on osa Nunavutin territoriota.


title: Saif Ali Khan

text: Saif Ali Khan (s. 16. elokuuta 1970) on intialainen Bollywood-näyttelijä. Hän on voittanut näyttelijän työstään useita palkintoja, kuten National Film Awards -palkinnon ja kuusi Filmfare Awards -palkintoa. Hän alkoi myös tuottaa elokuvia ja perusti Illuminati Films -elokuvatuotantoyhtiön vuonna 2009. Intian valtio myönsi Khanille Padma Shri -palkinnon vuonna 2010.


title: Saif Ali Khan

text: Khanin vanhemmat ovat palkittu näyttelijä Sharmila Tagore ja edesmennyt Mansoor Ali Khan Pataudi, joka oli Intian krikettijoukkueen kapteeni ja Pataudin ruhtinaskunnan viimeinen virallinen nawab. Khan peri isänsä arvonimen, vaikka sillä ei ole ollut laillista merkitystä vuoden 1971 jälkeen. Hänen sukujuurensa yltävät myös Bhopalin kuningashuoneeseen. Khan on äitinsä puolelta sukua Nobel-palkitulle kirjailijalle Rabindranath Tagorelle. Hänellä on kaksi sisarta, Saba Ali Khan ja Soha Ali Khan, joka on myös Bollywood-näyttelijä.


title: Saif Ali Khan

text: Saif Ali Khan meni naimisiin näyttelijä Amrita Singhin kanssa vuonna 1991. Pari erosi vuonna 2004. He saivat kaksi lasta, Sara Ali Khanin ja Ibrahim Ali Khanin, jotka asuvat äitinsä luona. Khan on seurustellut näyttelijä Kareena Kapoorin kanssa vuodesta 2007. Heidän suhteensa on saanut paljon mediahuomiota Intiassa. Khan ja Kapoor avioituivat 16. lokakuuta 2012.


title: Aktineqjäätikkö

text: Aktineqjäätikkö () on Bylotinsaarella sijaitseva jäätikkö. Itse saari kuuluu hallinnollisesti Kanadalle ja on osa Nunavutin territoriota.


title: Decadejäätikkö

text: Decadejäätikkö () on Baffininsaarella sijaitseva jäätikkö. Itse saari kuuluu hallinnollisesti Kanadalle ja on osa Nunavutin territoriota. Jäätikön lännenpuoleiseen laaksoon valuvasta osasta käytetään nimitystä ”Decade Glacier”, ja idänpuoleisesta kenttämäisestä yläosasta taas nimitystä ”Decade Icefield”. Jäätikön sulamisvesi laskee lyhyen Decade River -joen kautta Inugsuin Fiord -nimiseen vuonoon.


title: Coronation Glacier

text: Coronation Glacier on Cumberlandin niemimaalla, Auyuittuqin kansallispuistossa, Baffininsaarella sijaitseva jäätikkö ja eräs valumakohta suurelle Pennyjäätikölle. Itse saari kuuluu hallinnollisesti Kanadalle ja on osa Nunavutin territoriota. Jäätikön sulamisvesi laskee pohjoisempana sijaitsevaan Coronation Fiord -vuonoon.


title: Zeitgeist: Moving Forward

text:
Zeitgeist: Moving Forward on Peter Josephin kolmas Zeitgeist-elokuva ja se julkaistiin tammikuussa 2011. Elokuva jatkaa edeltäjänsä ""in tavoin rahajärjestelmään
ja resurssipohjaiseen ekonomiaan liittyvistä asioista. Elokuvassa myös syvennytään ihmisen ajatusmaailmaan ja luontoon.


title: Paradejäätikkö

text: Paradejäätikkö on () Cumberlandin niemimaalla, Auyuittuqin kansallispuistossa, Baffininsaarella sijaitseva jäätikkö ja osa suurta Pennyjäätikköä. Itse saari kuuluu hallinnollisesti Kanadalle ja on osa Nunavutin territoriota.


title: Kuolemaantuomittu on karannut

text: Kuolemaantuomittu on karannut ("Un condamné à mort s’est échappé ou Le vent souffle où il veut") on Robert Bressonin ohjaama ranskalainen elokuva vuodelta 1956. Se on tositapahtumiin perustuva kuvaus Ranskan vastarintaliikkeeseen kuuluneen miehen vankilapaosta.


title: Kuolemaantuomittu on karannut

text: "Kuolemaantuomittu on karannut" perustuu vuonna 1943 Lyonin Fort Montlucin vankilasta karanneen Ranskan vastarintaliikkeeseen kuuluneen André Devignyn muistelmiin. Tarinan elokuvaksi sovittanut Bresson oli itsekin toisen maailmansodan aikana saksalaisten sotavankina.


title: Kuolemaantuomittu on karannut

text: Bresson halusi kuvata elokuvan aidoilla tapahtumapaikoilla, joten ulkokuvaukset tehtiin Lyonissa. Devignyn vankiselli rakennettiin studioon. Bresson käytti käsikirjoituksen ja kuvausten aikana Devignyä konsulttina, jotta hän sai elokuvasta mahdollisimman autenttisen. Lisäksi Bresson onnistui saamaan läheisestä museosta köyden ja koukut, joita Devigny käytti pakoonsa.


title: Kuolemaantuomittu on karannut

text: Bresson suunnitteli alkujaan elokuvalle nimeä "Aide-toi", joka tuli ranskalaisille tutusta sanonnasta "Aide-toi, et le ciel t'aidera" ("Auta itseäsi, niin taivas auttaa sinua"). Tuottajat eivät kuitenkaan pitäneet nimestä, ja heidän ehdotuksestaan elokuva sai nimensä "Kuolemaantuomittu on karannut", joka todennäköisesti oli Bressonillekin mieluinen nimi. Bresson lisäsi kuitenkin vielä nimeen alaotsikon "Le vent souffle où il veut" ("Tuuli puhaltaa missä tahtoo") Johanneksen evankeliumista.


title: Kuolemaantuomittu on karannut

text: "Kuolemaantuomittu on karannut" oli Bressonin menestynein elokuva. Se oli sekä hänen tuottoisin että parhaan vastaanoton saanut teos. Hän voitti siitä parhaan ohjaajan palkinnon Cannesin elokuvajuhlilla 1957. Elokuva oli lisäksi ehdolla parhaan elokuvan BAFTA-palkintoon, ja National Board of Review valitsi sen vuonna 1957 vuoden parhaiden ulkomaalaisten elokuvien joukkoon.


title: Kuolemaantuomittu on karannut

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Kuolemaantuomittu on karannut" oli mukana heistä yhdentoista listalla.


title: Austerdalsbreen

text: Austerdalsbreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä.


title: Langedalsbreen

text: Langedalsbreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä ja sijaitsee Langedalen-laakson pohjoispäädyssä.


title: Bergsetbreen

text: Bergsetbreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä.


title: Tuftebreen

text: Tuftebreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä.


title: Fåbergstølsbreen

text: Fåbergstølsbreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä.


title: Speedy’s Coming

text: Speedy's Coming on saksalaisen hard rock -yhtye Scorpionsin kappale vuodelta 1974. Se julkaistiin yhtyeen toisella albumilla "Fly to the Rainbow" lokakuussa 1974.


title: Speedy’s Coming

text: ”Speedy's Coming” edustaa nopetempoista hard rockia. Sen onkin sanottu näyttäneen yhtyeen tulevaa musiikillista suuntaa, verrattuna yhtyeen debyyttialbumin "Lonesome Crow" kappaleisiin. Kappaleen sanoituksissa kerrotaan rokkarista, ja sen sanoituksista löytyy viittauksia Alice Cooperiin, David Bowieen sekä Ringo Starriin, joiden musiikista kappaleen rokkari pitää.


title: Speedy’s Coming

text: Kappaleen ovat kirjoittaneet yhdessä laulaja Klaus Meine sekä kitaristi Rudolf Schenker. Kappaleen musiikki on Schenkerin käsialaa, kun taas kappaleen sanat ovat Meinen käsialaa. Kappaleessa käytetään kitaravirityksiä Eb, Ab, Db, Gb sekä Bb. Lisäksi siinä käytetään wah-pedaalia.


title: Speedy’s Coming

text: ”Speedy's Coming” -kappaleen singlejulkaisu ei ollut menestys; se ei yltänyt ollenkaan Yhdysvaltojen, Britannian, yhtyeen kotimaan Saksan tai Norjan singlelistoille.


title: Speedy’s Coming

text: Rateyourmusic.com-sivuston käyttäjät listasivat kappaleen singleversion ilmestymisvuotensa parhaiden listalla sijalle 393.


title: Speedy’s Coming

text: ”Speedy's Coming” julkaistiin ensi kertaa 7. lokakuuta 1974 "Fly to the Rainbow" -albumilla. Seuraavan kerran kappale julkaistiin huhtikuussa 1975, kun kappaleen singleversio julkaistiin. Singlejulkaisusta otettiin ainoastaan yksi painos.


title: Speedy’s Coming

text:
Kappale on julkaistu kaikkiaan yhtyeen kahdellatoista eri kokoelma- ja livealbumilla, sisältyen mm. "Tokyo Tapes" -livealbumille.
A-puoli
B-puoli


title: Lodalsbreen

text: Lodalsbreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä ja sijaitsee Stordalen-laakson päädyssä.


title: Kari Vainio

text: Kari Vainio (s. 6. kesäkuuta 1958 Turku) on toiminut Turun Sanomien vastaavana päätoimittajana vuodesta 2009. Hän on ollut toimittajana Turun Sanomissa vuodesta 1990. Vainio on koulutukseltaan filosofian maisteri. Hän on toiminut myös Reserviläinen-lehden luottamustoimisena päätoimittajana vuosina 2003-2009.


title: Stigaholtbreen

text: Stigaholtbreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä.


title: Austdalsbreen

text: Austdalsbreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä. Jäätikön sulamisvesi laskee Austdalsvatnet-järveen.


title: Tunsbergdalsbreen

text: Tunsbergdalsbreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä ja sijaitsee Tunsbergdalen-laakson päädyssä. Jäätikön sulamisvesi laskee Tunsbergdalsvatnet-nimiseen järveen.


title: Sébastien Rosseler

text: Sébastien Rosseler (s. 15. heinäkuuta 1981 Verviers) on belgialainen maantiepyöräilijä, joka menestyi aktiiviurallaan parhaiten etappikilpailuissa ja aika-ajoissa. Hän aloitti ammattilaisuransa harjoittelijana Domo - Farm Frites -joukkueessa syksyllä 2002. Seuraavalla kaudella hän edusti Quick Step - Davitamon - Latexco -tallia ja 2004 Relax-Bodysol-joukkuetta. Vuosina 2005–2009 hän kilpaili jälleen Quick Stepissä. Kausilla 2010–2011 hän edusti Team RadioShackiä, vuosina 2012–2013 Garmin-joukkuetta ja vuosina 2014–2015 Veranclassic-tallia.


title: Sébastien Rosseler

text: Lähde: Cycling Archives


title: Laupias samarialainen

text: Laupias samarialainen on avulias henkilö, josta Jeesus Luukkaan evankeliumin mukaan kertoi eräälle lainoppineelle vastatakseen tämän kysymykseen, kuka on lähimmäinen.


title: Laupias samarialainen

text:
Kertomuksen mukaan maantierosvot ryöstivät ja pahoinpitelivät erään miehen puolikuoliaaksi hänen ollessaan matkalla Jerusalemista Jerikoon. Hänen ohitseen kulkee ensin muuan pappi ja sitten leeviläinen, mutta kumpikaan ei anna hänelle apua. Sen jälkeen ohi kulkee muuan samarialainen. Yleensä ajan juutalaiset ja samarialaiset vihasivat ja halveksivat toisiaan, mutta tämä samarialainen pysähtyi auttamaan loukkaantunutta juutalaista. Jeesus kertoi tämän vertauksen vastatakseen kysymykseen, kuka on "lähimmäinen", jota jo Mooseksen lain mukaan tulisi rakastaa.
Samarialaisen esittäminen myönteisessä valossa oli tarkoitettukin järkytykseksi Jeesuksen kuulijoille. Kertomusta onkin pidetty tyyppiesimerkkinä provokatiivisesta puheesta, jossa tavanomaiset oletukset on käännetty päälaelleen.


title: Laupias samarialainen

text: Jotkut kristityt, esimerkiksi Pyhä Augustinus, ovat käsittäneet kertomuksen allegorisesti siten, että samarialainen tarkoittaa Jeesusta Kristusta, joka pelastaa syntisen sielun. Yleensä tällaisten tulkintojen kuitenkin katsotaan täysin poikkeavan kertomuksen alkuperäisestä tarkoituksesta, joka oli valaista esimerkin avulla Jeesuksen eettisiä opetuksia, jotka ovat tulleet laajalti hyväksytyiksi kirkon ulkopuolellakin.


title: Laupias samarialainen

text: Kertomus on ollut suosittu aihe maalaustaiteessa, kuvanveistossa, runoudessa ja elokuvissa. Sanonta "laupias samarialainen" onkin tullut tarkoittamaan henkilöä, joka tarjoutuu auttamaan tuntematonta, ja monet hyväntekeväisyysjärjestöt ovat saaneet nimensä kertomuksen mukaan.


title: Laupias samarialainen

text: Luukkaan evankeliumin mukaan eräs lainoppinut kysyi Jeesukselta: "Opettaja, mitä minun pitää tehdä periäkseni iankaikkisen elämän?" Jeesus esitti vastakysymyksen: "Mitä laissa on kirjoitettuna?" Tähän lainoppinut vastasi kahta Mooseksen kirjojen lausetta lainaten: "Rakasta Herraa, sinun Jumalaasi, kaikesta sydämestäsi ja kaikesta sielustasi ja kaikesta voimastasi ja kaikesta mielestäsi, ja lähimmäistäsi niinkuin itseäsi. Jeesus myönsi vastauksen oikeaksi, mutta lainoppinut kysyi: " Kuka sitten on lähimmäiseni?" Tähän Jeesus vastasi kertomalla seuraavan tarinan:


title: Laupias samarialainen

text: Tällöin lainoppinut vastasi: "Hän, joka osoitti hänelle armoaan." Tähän Jeesus vastasi kehottamalla häntä tekemään samoin.


title: Laupias samarialainen

text:
Jeesuksen aikana Jerusalemin ja Jerikon välinen tie oli erityinen pahamaineinen vaarallisuudensa ja vaikeakulkuisuutensa vuoksi, ja sitä kutsuttiin "veritieksi", koska maantierosvojen vuoksi siellä usein vuoti verta.
Martin Luther King, Jr. sanoi viimeiseksi jääneessä puheessaan, päivää ennen kuin tuli murhatuksi:


title: Laupias samarialainen

text:
Juutalaiset, joille Jeesus puhui, vihasivat samarialaisia siinä määrin, että lainoppineen vastauksen sanamuoto "Hän, joka osoitti hänelle armoaan" ilmeisesti johtui halusta nimenomaan välttää lausumasta sanaa samarialainen. Vastaavasti myös samarialaiset vihasivat juutalaisia.
Tämä tausta on kuitenkin myöhempinä aikoina käynyt vähemmän ilmeiseksi eikä aukea ilman selitystä, koska useimmat nykyajan ihmiset tuskin ovat kuulleetkaan samarialaisista missään muussa yhteydessä. Kertomuksen merkitystä onkin pyritty selventämään kuvittelemalla juutalaisten ja samarialaisten tilalle jotkin muut, toisiaan pitkään vihollisinaan pitäneet kansat tai muut ihmisryhmät, jolloin kuitenkin vihollisena pidetty henkilö osoittautuu moraalisesti
muita paremmaksi. Kertomuksen on esimerkiksi katsottu olevan tarkoitettu osoittamaan rodulliset, kansalliset tai tiettyihin uskonlahkoihin kohdistuvat ennakkoluulot yleensäkin vääriksi.


title: Laupias samarialainen

text: Klyne Snorgrass kirjoittaa: "Tämän vertauksen pohjalta meidän on tutkiskeltava omaa rasismiamme, mutta myös etsiä oikeutta ja antaa apua sitä tarvitseville riippumatta siitä, mihin ryhmään he kuuluvat."


title: Laupias samarialainen

text: Samarialaiset mainitaan evankeliumeissa muissakin yhteyksissä. Luukkaan evankeliumin mukaan Jeesus paransi kymmenen spitaalista, joista kuitenkin vain yksi, samarialainen, kiitti häntä. Toisessa kohdassa kuitenkin kerrotaan samarialaisten kieltäytyneen tarjoamasta hänelle majapaikkaa.


title: Laupias samarialainen

text:
Jeesuksen ajan kultturissa kosketusta kuolleseen ruumiseen pidettiin saastuttavana. Varsinkin pappien tuli välttää kaikkea,
mitä pidettiin saastuttavana. Tämän vuoksi voitaisiin ajatella, että pappi ja leeviläinen epäilivät maassa makaavan
miehen olleen kuollut ja kulkeneet nopeasti ohi välttyäkseen saastutukselta. Koska heidän kuitenkin kerrotaan kulkeneen Jerusalemista ja samalla temppelistä poispäin, kohti Jerikoa, on tätä selitystä pidetty vähemmän uskottavana, sillä näin ollen he olisivat sillä erää jo hoitaneet tehtävänsä temppelissä.
Toisaalta Mišna tekee tästä poikkeuksen hylättyjen ruumiiden osalta, joten he olisivat lakiin vedoten yhtä hyvin voineet koskea ruumiseen kuin kieltäytyäkin niin tekemästä. Joka tapauksessa "he pitivät tärkeämpänä sitä, että mies saattoi olla kuollut ja että he tämän vuoksi saattoivat saastua niin, etteivät voineet suorittaa pyhiä tehtäviään, kun sitä, että hän saattoi olla elävä ja avun tarpeessa."


title: Laupias samarialainen

text:
Kirkkoisä Origenes tulkitsi kertomusta vertauskuvallisesti näin:
Tämänkaltaisilla tulkinnoilla on kannattajia nykyäänkin. Esimerkiksi mormonioppinut John Welch on selittänyt:


title: Laupias samarialainen

text: Tällä allegorisella tavalla kertomus on perinteisesti tulkittu myös ortodoksisessa kirkossa.


title: Laupias samarialainen

text:
Kaikki kristityt teologit eivät ole hyväksyneet Origineen kertomukselle esittämää vertauskuvallista tulkintaa. Esimerkiksi Johannes Calvin piti sitä hyvin teennäisenä ja sen alkuperäisen tarkoituksen vastaisena ja katsoi sen lähinnä osoittavan, että jotkut haluavat oman mielensä mukaan selittää Raamatun tarkoittavan muuta kuin siinä sanotaan. Sen sijaan kertomuksen merkitys oli hänen mukaansa siinä, että meidän tulee vastaavassa tilanteessa menetellä kertomuksen samarialaisen, ei papin tai leeviläisen tavoin.
Samaa ovat myöhemmin korostaneet esimerkiksi C. H. Dodd ja G. B. Caird.


title: Laupias samarialainen

text: John B. Green on kirjoittanut, että Jeesuksen lopuksi esittämä kysymys tavallaan kääntää alkuperäisen kysymyksen toisin päin. Hänen mukaansa tarina edellyttää, että "kuka tahansa" on lähimmäinen ja sen jälkeen korostaa, että tällainen määrittely avaa kaikki ovat rakkauden teoille. Jättämällä kertomatta, kuka haavoittunut mies oli, ja osoittamalla samarialaisen matkustajan siksi, joka suorittaa lain teot, Jeesus mitätöi koko sellaisen maailmankuvan, joka antaa aihetta kysyä: "Kuka on lähimmäiseni?" Rituaalisen puhtauden ja pyhyyden käsitteet, sellaisena kuin ne vanhastaan oli ymmärretty, oli kumottu. Tällöin havaintoesimerkiksi lähimmäisenrakkaudesta voikin tulla henkilö, jota ilman muuta oli totuttu pitämään sosiaalisesti hyljeksittynä.


title: Laupias samarialainen

text: Kertomus on tullut erityisen tärkeäksi vapautuksen teologialle samoin kuin intialaisille teologeille, jotka pitävät tehtävänään parantaa dalit-väestön asemaa.


title: Laupias samarialainen

text:
Martin Luther King puhui usein laupiaasta samarialaisesta asettaen toistensa vastakohdiksi toisaalta rosvojen saaliinhimon sekä papin ja leeviläisen välinpitämättömyyden, toisaalta samarialaisen avuliaisuuden. King myös laajensi vaatimuksen lähimmäisten auttamisesta koskemaan koko yhteiskuntaa:
Käännös:


title: Laupias samarialainen

text:
Kertomus laupiaasta samarialaisesta oli keskiaikaisessa taiteessa yksi suosituimmista. Myös allegorista tulkintaa havainnollistettiin usein kuvataiteen keinoin, ja enkelit ovat usein mukana kuvassa. Ortodokisissa ikoneissa laupiaan samarialaisen samastamista Kristukseen korostetaan usein ristiä kantavan sädekehän avulla.
Aiheesta ovat tehneet maalauksia monet taiteilijat kuten Rembrandt, Jan Wijnants, Vincent van Gogh, Aimé Morot, Domenico Fetti, Johann Carl Loth, George Frederic Watts ja Giacomo Conti. Esimerkiksi Piet Esser ja François-Léon Sicard ovat tehneet aiheesta myös veistoksia.


title: CosM.I.C

text: CosM.I.C (oik. Lars Tommy Isacsson, s. 18. toukokuuta 1975) on ruotsalainen hip hop -artisti. Hän kuuluu ruotsalaiseen hip hop -yhtye Looptroop Rockersiin. Hän muodostaa myös DJ/tuottaja Embeen kanssa The Casual Brothers -nimisen hip hop -duon.


title: Munahelistin

text: Munahelistin on kädessä pidettävä idiofoninen lyömäsoitin. Ravistettaessa se antaa kahisevan äänen. Toimintatavaltaan se on marakassin kaltainen. Soittimen kuori on tyypillisesti kananmunan muotoinen. Kuoren sisällä oleva säiliö on osittain täytetty irrallisilla pienillä kappaleilla kuten siemenillä tai helmillä, jotka synnyttävät rytmikkään äänen törmätessään sekä toisiinsa että säiliön sisäpintaan.


title: Kanavanippu G

text: Kanavanippu G on vuonna 2010 aloittanut Anvian digitaalisen televisioverkon DVB-T2-tekniikalla toteutettu kanavanippu Uudenmaan maakunnassa. Kanavanippu käyttää videon pakkaukseen MPEG-4 AVC/h.264 -koodekkia.


title: Kanavanippu G

text: Valtioneuvosto myönsi 31. maaliskuuta 2011 ohjelmistotoimiluvat ajalle 1. huhtikuuta 2011 – 31. joulukuuta 2016.


title: Kanavanippu G

text: Kanavanippu G:n tiedonsiirtonopeus on 37,2 Mb/s. Tämä siirtokyky voidaan jakaa viiteen teräväpiirtokanavaan, joista jokaisen siirtonopeus on 6,3 Mb/s, yhteensä 31,5 Mb/s. Jäljelle jäävä 5,7 Mb/s voidaan jakaa tavallisen erottelukyvyn kanaville, joista jokainen edellyttää tiedonsiirtonopeutta 1,5 Mb/s. Yhden teräväpiirtokanavan kaistaleveydellä voidaan toteuttaa neljä tavallisen terävyyden televisiokanavaa valinnaisesti.


title: Kanavanippu G

text: Suomessa 2009-2010 yleisesti käytössä olleet digitaalitelevisiot ja digitaalimuuntimet (digiboksit) eivät kykene käsittelemään DVB-T2-tekniikalla toteutettuja televisiolähetyksiä. Tämän vuoksi näitä lähetyksiä varten on hankittava siihen erikseen valmistetut laitteet. Islannin, Irlannin, Norjan, Ruotsin, Suomen ja Tanskan televisioyhtiöiden ja maanpäällisten televisioverkko-operaattoreiden yhteinen forum NorDig on määritellyt pohjoismaiseen DVB-T2:een liittyviä laitteilta odotettavia minimivaatimuksia.


title: Kanavanippu VHF C

text: Kanavanippu VHF C on vuonna 2011 aloitettanut uusi DNA:n digitaalisen televisioverkon DVB-T2-tekniikalla toteutettu kanavanippu. Kanavanippu käyttää videon pakkaukseen MPEG-4 AVC/H.264-koodekkia. Valtioneuvosto myönsi 31. maaliskuuta 2011 verkkotoimiluvan DNA Oy:lle, samalla myönnettiin myös ohjelmistotoimiluvat VHF C kanavanippuun. Kanavapaketti käyttää VHF-taajuuksia ja saattaa tarvita erillisen antennin tavallisemman UHF-antennin lisäksi. DNA:n VHF-C multiplexi käyttää paikoitellen myös SFN teknologiaa, joten samaa taajuuttaa käyttää useampi lähekkäinen lähetysasema. Esimerkiksi Tampereen ympäristö on katettu sijoittalla lähetysasemat ympäristökuntiin (Kangasala, Vesilahti, Valkeakoski)


title: Kanavanippu VHF B

text: Kanavanippu VHF B on vuonna 2010 aloittanut uusi DNA:n digitaalisen televisioverkon DVB-T2-tekniikalla toteutettu kanavanippu. Kanavanippu käyttää videon pakkaukseen MPEG-4 AVC/h.264-koodekkia. Kanavapaketti käyttää VHF-taajuuksia ja saattaa tarvita erillisen antennin tavallisemman UHF-antennin lisäksi. DNA:n VHF-B multiplexi käyttää paikoitellen myös SFN teknologiaa, joten samaa taajuuttaa käyttää useampi lähekkäinen lähetysasema. Esimerkiksi Tampereen ympäristö on katettu sijoittalla lähetysasemat ympäristökuntiin (Kangasala, Vesilahti, Valkeakoski)


title: Kanavanippu VHF B

text: Suomessa 2009–2010 yleisesti käytössä olevat digitaalitelevisiot ja digitaalimuuntimet (digiboksit) eivät kykene käsittelemään DVB-T2-tekniikalla toteutettuja televisiolähetyksiä. Tämän vuoksi näitä lähetyksiä varten on hankittava siihen erikseen valmistetut laitteet.


title: Kanavanippu VHF A

text: Kanavanippu VHF A on vuonna 2010 aloitettanut uusi DNA:n digitaalisen televisioverkon DVB-T2-tekniikalla toteutettu kanavanippu. Kanavanippu käyttää videon pakkaukseen MPEG-4 AVC/h.264-koodekkia. Kanavapaketti käyttää VHF-taajuuksia ja saattaa tarvita erillisen antennin tavallisemman UHF-antennin lisäksi. DNA:n VHF-A multiplexi käyttää paikoitellen myös SFN teknologiaa, joten samaa taajuutta käyttää useampi lähekkäinen lähetysasema. Esimerkiksi Tampereen ympäristö on katettu sijoittamalla lähtetysasemat ympäristökuntiin (Kangasala, Vesilahti, Valkeakoski)


title: Kanavanippu VHF A


title: Iwona Matkowska

text: Iwona Matkowska (o.s. Sadowska, s. 28. toukokuuta 1982 Żary) on puolalainen naispainija ja Euroopan mestari.


title: Iwona Matkowska

text: 48 ja 51 kilogramman sarjoissa paininut Matkowska on voittanut urallaan MM-hopeamitalin Taškentista 2014, MM-pronssimitalin Guangzhousta 2006, Euroopan mestaruuden Belgradista 2012, neljä muuta EM-mitalia sekä pronssia Euroopan kisoista 2015. Lontoon olympialaisissa 2012 hän oli seitsemäs.


title: Vivek Oberoi

text: Vivek Oberoi (s. 3. syyskuuta 1976) on intialainen näyttelijä, joka työskentelee pääasiassa hindinkielisessä elokuvateollisuudessa. Hän on näyttelijä Suresh Oberoin poika.


title: Vivek Oberoi

text: Oberoin ensimmäinen elokuva oli "Company" vuonna 2002, mistä hän voitti Filmfare Awards -palkinnon sekä parhaana miesdebytoijana että parhaasta miessivuosasta.


title: Vivek Oberoi

text: Hän toimii Maailman terveysjärjestön tupakan vastaisuuden edustajana, ja on mukana monessa hyväntekeväisyystoiminnassa Chennaissa ja Mumbaissa.


title: Vivek Oberoi

text: Vivek Oberoi meni naimisiin Priyanka Alvan kanssa 29. lokakuuta 2010. Parin ensimmäinen lapsi, Vivaan Veer Oberoi, syntyi 6. helmikuuta 2013.


title: NGC 4755

text: NGC 4755 eli ”Jalokivirasia” on avoin tähtijoukko Etelän ristin tähdistön suunnalla.


title: Kirron Kher

text: Kirron Kher (oik. Kiran Thakar Singh; s. 14. kesäkuuta 1955) on intialainen näyttelijä, keskusteluohjelman juontaja ja poliitikko. Hän on näytellyt monissa suosituissa Bollywood-elokuvissa, kuten "Devdas" (2002), "Veer-Zaara" (2004), "Kabhi Alvida Naa Kehna" (2006) ja "Om Shanti Om" (2007). Kher toimi tuomarina "India’s Got Talent" -televisio-ohjelman viidellä ensimmäisellä tuotantokaudella.


title: Kirron Kher

text: Kirron Kher meni naimisiin näyttelijä Anupam Kherin kanssa vuonna 1985. Hänellä on poika edellisestä avioliitostaan Gautam Berryn kanssa, näyttelijä Sikander Kher.


title: Kirron Kher

text: Vuonna 2003 Kher vaihtoi nimensä Kironista Kirroniksi, koska hän uskoo numerologiaan.


title: Bergamon Alpit

text: Bergamon Alpit on Itäisiin Alppeihin kuuluva vuoristoalue, joka sijaitsee Lombardiassa, Pohjois-Italiassa.


title: Bergamon Alpit

text: Bergamon Alppien korkein huippu on Pizzo di Coca (3 052 m).


title: Niedere Tauern

text: Niedere Tauern on Itäisiin Alppeihin kuuluva vuoristoalue, joka sijaitsee Itävallan keskiosissa.


title: Niedere Tauern

text: Vuoristoalueen korkein huippu on Hochgolling (2 863 m).


title: Ötztalin Alpit

text: Ötztalin Alpit (, ) on Itäisiin Alppeihin kuuluva vuoristoalue Itävallassa ja Italiassa.


title: Ötztalin Alpit

text: Ötztalin Alppien korkein huippu on Wildspitze (3 774 m).


title: Silvretta

text: Silvretta on Itäisiin Alppeihin kuuluva vuoristoalue Itävallassa ja Sveitsissä.


title: Silvretta

text: Vuoristoalueen korkein huippu on Piz Linard (3 410 m; koordinaatit ).


title: Pedro Nunes

text: Pedro Henrique Nunes (s. 22. elokuuta 1988 São Paulo) on brasilialainen moottoriurheilija.


title: Pedro Nunes

text: Hän on kilpaillut Brasilian Formula Renault ja Formula 3 Sudamericana sarjoissa vuosina 2006-08. Hän sijoittui toiseksi F3 Sud sarjassa vuonna 2008. Vuonna 2009 Nunes kilpaili Formula 3 Euroseries sarjassa Manor-tallissa. Hän ajoi myös yksittäisiä kilpailuja Britannian F3 ja Masters of F3 sarjoissa. Vuonna 2010 Nunes kilpaili GP3-sarjassa ART-tallissa. Hän saavutti kauden aikana neljä pistettä. Nunes jatkoi sarjassa kaudella 2011. Hän ei saavuttanut pisteitä. Hänen tilallaan ajoi Belgian kilpailusta lähtien Richie Stanaway.


title: Prikaati K

text: Prikaati K (Prikaati Kuussaari (Pr.K)) oli Päämajan 23. kesäkuuta 1941 perustettavaksi käskemä suomalainen sotatoimiyhtymä, johon oli käsketty koottavaksi Suomessa asuvat itäkarjalais- ja inkeriläissyntyiset asevelvolliset, jotka olivat siirtyneet Suomeen sisällissodan ja heimosotien aikana. Prikaatiin kuului lisäksi runsaasti suomalaisia vapaaehtoisia.


title: Prikaati K

text: Prikaati K tunnettiin alkuvaiheessa nimellä Osasto Kuussaari (Os.K). Osaston perustamisessa keskeisiä henkilöitä olivat tuleva komentaja Eero Kuussaari sekä Ragnar Nordström ja heimoaktivisti Reino Castrén.


title: Prikaati K

text: Prikaati perustettiin 27. kesäkuuta – 29. heinäkuuta 1941 Kajaanissa. Perustamisen päättyessä 25. heinäkuuta prikaatin vahvuus oli 184 vienankarjalaista, 85 aunuslaista, 102 inkeriläistä, 102 heimosoturia, 188 karjalaista ja 621 vapaaehtoista. Yhteensä vahvuus oli 1324 miestä.


title: Prikaati K

text: Prikaatiin kuului runsaasti suomalaisia vapaaehtoisia. Vapaaehtoisista suomalaisista osa oli osallistunut Suomen sisällissodan jälkeisiin heimosotaretkiin ja kuului Akateemiseen Karjalaseuraan (AKS).


title: Prikaati K

text:
Varustaminen vaati runsaasti aikaa, koska perustaminen tapahtui liikekannallepanossa perustettujen joukkojen perustamisen jälkeen ja osin jouduttiin turvautumaan tilapäisratkaisuihin.
Perustamisen jälkeen Prikaati K alistettiin 14. divisioonalle ja se osallistui Itä-Karjalan valtaukseen.


title: Prikaati K

text: Prikaati keskitettiin junakuljetuksella Kajaanista Lieksan Pankakoskelle ja edelleen jalkamarssina Pankakoski-Inari-Lentiira-Lupasalmi.


title: Prikaati K

text: 7. elokuuta 1941 perustamisen aikainen nimi osasto Kuussaari (Os.K) muuttui prikaati Kuussaareksi (Pr.K) ja sille alistettiin seuraavat joukot:


title: Prikaati K

text: Prikaatin taistelun tekee mielenkiintoiseksi se, että sen vastapuolella taisteli majuri Valter Vallin komentama puna-armeijan jalkaväkirykmentti 126. Vastakkain olivat osin Suomesta sisällissodan yhteydessä Neuvostoliittoon siirtyneet suomalaiset ja Neuvostoliitosta Suomeen siirtyneet vienalaiset ja inkeriläiset.


title: Prikaati K

text: Prikaatin suurimmaksi saavutukseksi voidaan katsoa Porajärven valtaus. Prikaati K:n muut taistelupaikat olivat:


title: Prikaati K

text: Prikaati lakkautettiin 22.10.1941 ja sen joukoista muodostettiin:


title: Vaivaisukon morsian

text: Vaivaisukon morsian on suomalainen elokuva vuodelta 1944. Jarl Hemmerin näytelmään perustuvan elokuvan on käsikirjoittanut ja ohjannut Toivo Särkkä.


title: Vaivaisukon morsian

text: Päähenkilön Annan ryypiskelevä sulhanen kuolee yllättäen, jolloin Anna kokee herätyksen pohjalaisen herätysliikkeen syntyaikoihin 1800-luvun puolivälissä ja hänestä tulee liikkeen johtosielu. Koko kylä joutuu pois raiteiltaan.


title: Vaivaisukon morsian

text: Elokuvan työnimi oli "Jumalan tuli". Ansa Ikonen sai elokuvan ansiosta parhaan naisnäyttelijän Jussi-palkinnon vuonna 1944.


title: Vaivaisukon morsian

text: Aikalaisarviossaan Olavi Vesterdahl (Aamulehti) piti elokuvaa Särkän siihen asti parhaana ohjauksena. Yleisestikin kriitikoiden suhtautuminen oli varsin myöntéinen, joskin jossain määrin varauksellinen, sillä esimerkiksi juuri Vesterdahl totesi: ”Tosin monissa yksityiskohdissa olisi huomauttamisen aihetta.”


title: Vaivaisukon morsian

text: Erään 2010-luvun kriitikon luonnehdinnan mukaan elokuva on ”tulenpalava uskonnollinen moraliteetti”. TV-maailman kriitikon mukaan elokuvan parhainta antia ovat näyttelijöiden roolisuoritukset, joskin niissä on myös tahatonta komiikkaa.


title: Kenraalin morsian

text: Kenraalin morsian on Ville Salmisen ohjaama suomalainen mustavalkoinen sotilasfarssi vuodelta 1951. Se pohjautuu Topiaksen näytelmään "Kenraalin morsian" vuodelta 1949.


title: Kenraalin morsian

text: Hassussa, kevyessä, harmittomassa sotilasfarssissa kapteeni Saarron anoppi, rempseä matkakirjailija Sofi "Tussari" Tissari (Elsa Turakainen) surrauttaa leirille moottoripyörällä ja antaa sotapojille esimerkkiä, miten eletään. Tarinassa naisten tulo uhkaa pilata leiriharjoitukset. Sotilaallisen äksiisin sijasta elokuva kertoo kesäisistä lemmenleikistä.


title: Kenraalin morsian

text: Aikalaisarviossa Eugen Terttula (Suomen Sosialidemokraatti) huomauttaa, ettei elokuvalle ole eduksi jos sen parasta antia on musiikki. Hänen mukaansa Harry Bergström onnistuu pelastamaan aika monta kohtausta. Elsa Turakainen saa kiitosta usealta kriitikolta, mutta soraääniäkin kuuluu, kuten Rakel Jylhän (Keskisuomalainen) kommentti: Turakainen "ei tällä kertaa saavuta samanlaista täysosumaa kuin Kauniin Veeran tummista silmistä laulavana ruhtinattarena."


title: Kenraalin morsian

text: Myöhemmässä kritiikissä elokuvaa luonnehditaan musiikkinumeroilla jatketuksi kankeaksi sotilasfarssiksi. Elokuvan parasta antia on toisen kriitikon mukaan Elsa Turakaisen iloinen säteily. Kokonaisuutena Ville Salmisen ohjaus nähdään rutiinityönä, jota kriitikko luonnehtii "rahat pois ja rappuun" -tyyliksi


title: Jatkosodan heimosoturit

text: Jatkosodan heimosoturit olivat jatkosodassa (1941–1944) Suomen Puolustusvoimain yksikköitä, joissa palveli tverin-, vienan- ja aunuksenkarjalaisia, inkeriläisiä, vepsäläisiä, komeja, virolaisia, saamelaisia sekä muita suomensukuisiin heimoihin kuuluneita miehiä. Näistä osa oli siirtynyt Suomeen vuoden 1918 jälkeen, ja osa oli suomalaisten sotavangiksi jääneitä puna-armeijan sotilaita. Lisäksi juokoissa palveli amerikansuomalaisia, ruotsinsuomalaisia, siperiansuomalaisia ja sellaisia suomalaisia, jotka olivat muuttaneet aikaisemmin Neuvostoliittoon.Lisäksi suomalaisten palveluksessa oli kymmeniätuhansia suomensukuisia Neuvostoliiton kansalaisia. He palvelivat pääosin Itä-Karjalan Sotilashallinnon alaisissa laitoksissa ja tehtävissä.


title: Jatkosodan heimosoturit

text: Heimosotureille oli luvattu Suomen kansalaisuus, jos he ryhtyvät suomalaisten palvelukseen. Tästä huolimatta sodanjälkeinen Valvontakomissio esitti vaatimuksensa sotavankien palauttamisesta Neuvostoliittoon, ja punainen Valpo etsintäkuulutti ja etsi heitä vuoteen 1953 saakka.


title: Jatkosodan heimosoturit

text: Palautetut joutuivat Neuvostoliiton keskitysleireille ja saivat 10 tai 25 vuoden tuomioita. (Eräs alaikäinen sai vain viiden vuoden tuomion. Myös kuolemanrangaistuksia langetettiin, mutta niitä ei pantu täytäntöön.) Arvioilta noin 15 % leireille joutuneistä heimosotureista menehtyi siellä.


title: Jatkosodan heimosoturit

text: Suomi maksaa nykyisin rintamapalveluksessa olleille heimosotureille rintamalisää yhdessä erässä vuosittain ja he kuuluvat myös rintamaveteraanien kuntoutuksen piiriin. Elossa olevat heimosoturit asuvat pääosin Suomen, Ruotsin ja Venäjän alueella. He kuuluvat pääosin Inkeriläiset ja Karjalaiset Heimoveteraanit ry:een. Suomalaisten palveluksessa olleet siviilihenkilöt eivät saa korvauksia Suomen valtiolta.


title: Sepän lukio

text: Sepän lukio on Jyväskylässä sijaitseva lukio, joka perustettiin 2009.


title: Sepän lukio

text: Sisäilmaongelmien vuoksi Vaajakosken lukio päätettiin siirtää vuonna 2007 väistötiloihin, joiksi Jyväskylän maalaiskunta valitsi Jyväskylän kaupungin tarjoamat Harjun ammattiopiston saneeratut tilat Jyväskylän keskustasta. Kun kaupungin ja maalaiskunnan yhdistymisestä päätettiin 2008 ja kun myös entisen maalaiskunnan Palokan lukio joutui myöhemmin sisäilmaongelmien takia väistöön samoihin tiloihin, nähtiin uudessa kaupungissa tarkoituksenmukaiseksi yhdistää lukiot Haahtelan konsulttitoimiston laatiman lukioverkkoselvityksen pohjalta, vaikka vielä keväällä 2008 maalaiskunta oli päättänyt molempien yläaste-lukioiden rakentamisesta entisille paikoilleen. Runsaasta keskustelusta ja laajasta vastustuksesta huolimatta kaupungin sivistyslautakunta lakkautti Vaajakosken ja Palokan lukiot ja perusti syksystä 2009 alkaen Harjun tiloihin Sepän lukion, jonka rehtori on Yrjö Damskägg.


title: Fazu Alijeva

text: Fazu Gamzatovna Alijeva (, avaariksi Фазу ГIалиева, "Fazu Galijeva"; 5. joulukuuta 1932 Hunzahin piirin Ginitšutlin kylä – 1. tammikuuta 2016) oli dagestanilainen kirjailija ja yhteiskuntavaikuttaja. Kansallisuudeltaan hän oli avaari.


title: Fazu Alijeva

text: Fazu Alijeva syntyi sotilaan perheeseen. Hän työskenteli keskikoulun jälkeen opettajana, opiskeli Dagestanin naisten pedagogisessa instituutissa vuosina 1954–1955 ja valmistui Maksim Gorkille nimetystä Moskovan kirjallisuusinstituutista vuonna 1960. Vuonna 1965 hän liittyi NKP:n jäseneksi.


title: Fazu Alijeva

text: Vuodesta 1962 lähtien Alijeva työskenteli Dagestanin oppikirjakustantamon toimittajana. Vuonna 1971 hänestä tuli seitsemällä kielellä ilmestyvän ”Dagestanin nainen” -aikakauslehden päätoimittaja. Alijeva oli Dagestanin korkeimman neuvoston varapuheenjohtaja 15 vuoden ajan. Vuodesta 1971 lähtien hän toimi Dagestanin rauhanpuolustajien komitean puheenjohtajana ja vuodesta 1994 Dagestanin naisten liiton puheenjohtajana.


title: Fazu Alijeva

text: Alijeva kirjoitti avaarin ja venäjän kielillä. Hän julkaisi yli 80 runo- ja proosakirjaa. Ensimmäiset teokset ilmestyivät vuonna 1949 ja ensimmäiset runokirjat "Golubaja doroga" (”Sininen tie”) ja "Gagarab roso" (”Kotikylä”) vuonna 1959. Runokoelma "Antsila mikabileb ih" (”Kahdeksastoista kevät”, 1968) sai Suleiman Stalskille nimetyn Dagestanin valtionpalkinnon vuonna 1969. Samana vuonna Alijevalle myönnettiin Dagestanin kansanrunoilijan arvonimi. Romaani "Rakul gerekgorotsa unaro" (”Tuuli ei vie multapaakkua”, 1968) on palkittu Nikolai Ostrovskille nimetyssä kilpailussa.


title: Fazu Alijeva

text: Alijeva sai toiminnastaan kaksi znak potšota -kunniamerkkiä, kaksi kansojen ystävyyden kunniamerkkiä sekä apostoli Andreaan kunniamerkin vuonna 2002.


title: Antoinette Batumubwira

text:
Antoinette Batumubwira (s. 1956) on burundilainen poliitikko ja maansa ulkoministeri vuosina 2005–2009. Batumubwira tuli perheensä kanssa Suomeen Burundin sisällisodan takia ja eli pakolaisena Suomessa vuosina 2002–2005. Vantaalla asuessaan hän haki miehensä kanssa töitä, mutta hakemukset eivät tuottaneet tulosta korkeasta koulutuksesta ja opitusta suomen kielen taidosta huolimatta.
Batumubwira oli ehdokkaana Afrikan Unionin komission puheenjohtajaksi vuonna 2007, kunnes Burundi siirsi tukensa gabonilaiselle Jean Pingille.


title: Jordanian lyijykirjat

text: Jordanian lyijykirjat tai lyijykoodeksit ovat noin 70 koodeksikirjan kokoelma, jonka on väitetty löytyneen jordanialaisesta luolasta joskus vuosien 2005 ja 2007 välillä. Vuonna 2016 tehdyn ajoituksen mukaan kirjat olisivat noin 2000 vuotta vanhoja. Alun perin monet tutkijat olivat kuitenkin sitä mieltä, että kirjat ovat väärennöksiä.


title: Jordanian lyijykirjat

text: Kirjojen löytymisestä on kaksi ristiriitaista kuvausta. Ensimmäisen mukaan tulvavesi paljasti joskus vuosien 2005 ja 2007 välillä osan eräästä luolasta pohjoisessa Jordaniassa. Eräs jordanialainen beduiini löysi luolasta alueen, joka oli merkitty menora-symbolilla. Luolan tuolta alueelta löytyi kirjoja ja muita muinaisjäännöksiä. Toisen version mukaan israelilaisen beduiinin Hassan Saedan isoisän isä löysi kirjat, ja ne ovat olleet hänen suvullaan sadan vuoden ajan.


title: Jordanian lyijykirjat

text: Löytöä tutkii tutkimusryhmä, johon kuuluvat muun muassa David Elkington, Margaret Barker ja Philip R. Davies.


title: Jordanian lyijykirjat

text: Kirjat koostuvat kukin 5-15 suunnilleen luottokortin kokoisesta sivusta tai laatasta. Ne on valmistettu lyijystä ja kuparista, ja sidottu yhdeltä sivulta yhteen lyijyrenkailla. Monet kirjoista on myös sinetöity kirjojen kolmella muulla sivulla olevilla renkailla.


title: Jordanian lyijykirjat

text: Kirjojen teksti on arkaaisella heprealaisella kirjoituksella, josta suuri osa näyttää salakirjoitukselta. Kirjojen kuvissa esiintyvät muun muassa juutalaisia symboleja, kuten seitsenhaarainen kynttilänjalka eli menora ja palmupuita ("lulav"), sekä kahdeksansakaraisia tähtiä. Erään tutkijan mukaan kirjoissa esiintyisi myös kristillistä symboliikkaa, kuten risti, hauta ja Jerusalemin kaupunki.


title: Jordanian lyijykirjat

text: Useat tutkijat olivat skeptisiä, kun uutinen löydöstä alun perin levisi. Monet myös kommentoivat löytöä heti alkuvaiheessa väärennökseksi tai huijaukseksi. Israelilaisten lähteiden mukaan koodekseja oli yritetty myydä ennenkin, vaikka ne oli osoitettu väärennöksiksi. Helsingin yliopiston kreikkalaisen filologian professori Jaakko Frösén arvioi löydöt väärennöksiksi muun muassa siksi, ettei tuolta ajalta tunneta lyijylle tehtyjä kirjoja. Oxfordin yliopistossa työskentelevä antiikintutkija Peter Thonemann tunnisti jo vuonna 2010 samaan kokoelmaan kuuluvan ja samalla tavalla koristellun kuparilevyn väärennökseksi; siinä oleva teksti oli aiemmin julkaistun kreikankielisen hautakirjoituksen katkelma, jonka oli kopioinut kreikkaa osaamaton henkilö. Helsingin yliopiston uuden testamentin eksegetiikan professori Ismo Dunderbergin mukaan koodekseja tutkiva Elkington on ennenkin esittänyt epäilyttäviä väitteitä.


title: Jordanian lyijykirjat

text: Vuonna 2016 tehdyn lyijyn isotooppianalyysitutkimuksen mukaan kirjat kuitenkin olisivat todennäköisesti noin 2000 vuotta vanhoja.


title: Jordanian lyijykirjat

text: Heti löytymisen jälkeen jotkut tutkijat arvioivat, että löytö voi olla Kuolleenmeren kääröjä merkittävämpi, mikäli kirjat ovat aitoja. Kirjojen toivottiin myös tuovan uutta valoa varhaiseen kristinuskoon.


title: Walter J. Snellman

text: Walter Johannes Snellman (20. joulukuuta 1866 Karunki – 25. marraskuuta 1951 Helsinki) oli suomalainen oppikoulun opettaja, kirjailija ja suomentaja.


title: Walter J. Snellman

text: Snellmanin vanhemmat olivat kirkkoherra, lääninrovasti Gustaf Adolf Snellman ja Hilma Aurora Forsman. Hän pääsi ylioppilaaksi 1885 Oulun suomalaisesta yksityislyseosta ja opiskeli sitten Helsingin yliopistossa valmistuen filosofian kandidaatiksi 1890, maisteriksi 1894, lisensiaatiksi 1895 ja tohtoriksi 1897. Snellman toimi oppikoulun opettajana muun muassa Joensuussa ja Oulussa. Viimeksi hän oli Helsingin suomalaisen normaalilyseon klassisten kielten yliopettajana 1930–1934. Snellman sai professorin arvonimen 1947.


title: Walter J. Snellman

text: Walter J. Snellman oli naimisissa vuodesta 1901 kauppaneuvos Karl August Snellmanin tyttären Signe Alma Sofia Snellmanin kanssa.


title: Elokuvavuosi 2012

text: Elokuvavuosi 2012 käsittelee vuoden 2012 aikana ensi-iltansa saavia elokuvia ja elokuvamaailman merkittäviä tapahtumia.


title: Elokuvavuosi 2012

text: Suomen katsotuimmat elokuvat vuonna 2012 olivat:


title: Elokuvavuosi 2012

text: Lähde: Suomen elokuvasäätiö


title: Samur

text: Samur (venäjäksi ja lezgiksi Саму́р, ) on joki Venäjään kuuluvan Dagestanin ja Azerbaidžanin rajalla. Sen pituus on 213 kilometriä, valuma-alueen laajuus 7 330 neliökilometriä ja keskimääräinen virtaus 20 kilometrin päässä joen suusta 75 kuutiometriä sekunnissa.


title: Samur

text: Joki saa alkunsa Kaukasuksen pääjonoon kuuluvalta Guton-vuorelta, virtaa levenevässä laaksossa useina haaroina ja laskee Kaspianmereen muodostaen suiston. Osa vedestä johdetaan Samurin–Apšeronin ja Samurin–Derbentin kanaviin.


title: Samur

text: Samurin varrella sijaitsevat Rutulin, Ahtyn, Usuhtšain ja Magaramkentin piirikeskukset. Sen yläjuoksulla on avaarien asuttama Kusurin kylä. Alempana joen varsilla asuu tsahureja, rutuleja ja lezgejä.


title: Martti Linkola

text: Martti Linkola (17. elokuuta 1936 Helsinki – 21. helmikuuta 2011 Helsinki) oli Museoviraston intendentti ja kunniatohtori.


title: Martti Linkola

text: Linkola kirjoitti ylioppilaaksi Helsingin Suomalaisesta Yhteiskoulusta 1954 ja opiskeli Helsingin yliopistossa kansatiedettä, arkeologiaa ja taidehistoriaa. Hän oli 1960-luvulla Valvoja-lehdessä toimittajana. Hän keräsi laajan museoaineiston kokoelman saamelaisten kulttuurimaisemasta ja puhui itse saamea. 1970-luvulla hän oli saamelaiskulttuurin opettajana Oulun yliopistossa ja toimi siellä kulttuuriantropologian professorina vuosina 1992–1993. 1960-luvulla Linkola toimi Jyväskylän yliopiston etnologian laitoksella, josta hän siirtyi johtajaksi Kuopion kulttuurihistorialliseen museoon. Museoviraston kansatieteen toimiston intendentti hänestä tuli 1976.


title: Martti Linkola

text: Linkolan isä oli professori Kaarlo Linkola ja veli on kalastaja, kirjailija Pentti Linkola.


title: Blow (kappale)

text: "Blow" on Keshan toinen single hänen vuonna 2010 julkaistulta EP:ltä, "Cannibal". Blow sijoittui mm. Yhdysvalloissa sijalle seitsemän, joka oli kappaleen paras sijoitus. Kappaleen musiikkivideo julkaistiin helmikuun 25. päivä. Musiikkivideon ohjasi Chris Marrs Piliero.


title: In absentia

text: In absentia () on oikeustermi, joka tarkoittaa oikeudenkäynnin järjestämistä ilman syytetyn läsnäoloa. Se rikkoo periaatteessa jo roomalaisesta oikeudesta peräisin olevaa "audi alteram partem" (”"kuultakoon toistakin osapuolta"”) -periaatetta, jonka mukaan syytetyllä on oikeus olla läsnä hänen asiaansa käsiteltäessä ja puolustaa itseään. Joissain oikeusjärjestelmissä in absentia -oikeudenkäynnit ovat silti mahdollisia, ja niitä järjestetään yhä muun muassa Italiassa. Menettelyä on sovellettu yleensä tilanteissa, joissa syytetty on lähtenyt maanpakoon tai hänen sijaintinsa ei ole tiedossa, eikä tavoittaminen lähiaikana ole tuntunut todennäköiseltä. Mahdollisesti langetettu tuomio on yleensä tarkoitus panna täytäntöön, mikäli tuomittu tavattaisiin ja saataisiin kiinni.


title: In absentia

text: Esimerkiksi Nürnbergin oikeudenkäynnin yhteydessä järjestettiin in absentia -oikeudenkäynti Martin Bormannille, jonka olinpaikka oli tuolloin tuntematon, sillä hänen kuolemastaan jo toukokuussa 1945 ei vielä tiedetty. Bormann tuomittiin poissaolevana kuolemaan. Vastaavasti Vichyn hallitus oli vuonna 1940 järjestänyt Ranskassa oikeudenkäynnin, jossa Charles de Gaulle tuomittiin poissaolevana kuolemaan maanpetoksesta. Tuomiota ei koskaan pantu täytäntöön.


title: In absentia

text: Suomessa in absentiaa sovelletaan vain syytetyn suostumuksesta.


title: In absentia (täsmennyssivu)

text: In absentia voi tarkoittaa:


title: Pekka Lappalainen

text: Pekka Jouko Tapani Lappalainen (12. toukokuuta 1925 Ristiina – 8. kesäkuuta 1981 Jyväskylä) oli suomalainen historian ja kirjallisuuden tutkija.


title: Pekka Lappalainen

text: Lappalainen väitteli tohtoriksi 1959 Turun yliopistossa aiheenaan Aukusti Juhana Mela. Hän toimi Jyväskylän yliopiston kotimaisen kirjallisuuden apulaisprofessorina 1966–1981.


title: Pekka Lappalainen

text: Lappalainen julkaisi useita paikallishistoriikkeja (Pieksämäen seutu, Puumala, Sääminki, Kuopio) ja tutki muun muassa aatehistoriaa.


title: Robert Van Damme

text: Robert Van Damme on taiteilijanimi tsekkiläiselle homopornonäyttelijälle. Nykyään hän omistaa oman studionsa, Robert van Damme Productions Est.2010, jossa hän tuottaa ja ohjaa elokuviaan.


title: Uudenmaankatu (Turku)

text: Uudenmaankatu () on yksi Turun keskustan ruutukaava-alueen muita katuja leveämmistä kaduista ja sisääntuloväylä kaupungin keskustaan. Se kulkee Aurajoelta, Tuomiokirkkosillalta Kupittaanpuistolle. Uudenmaankadun pituus on noin 850 metriä.


title: Uudenmaankatu (Turku)

text: Uudenmaankatu muuttuu Kupittaankadun kohdalla Uudenmaantieksi. Se on osa vanhaa Turusta Helsinkiin johtavaa päätietä, nykyistä seututietä 110, joka ennen moottoritien rakentamista oli valtatie 1.


title: Uudenmaankatu (Turku)

text: Uudenmaankadun poikkikadut ovat: Kupittaankatu, Itäinen Pitkäkatu, Sirkkalankatu, Pyhän Kerttulin oikopolku, Vähä Hämeenkatu, Teininkuja, Hämeenkatu, Vanha Suurtori, Tuomiokirkontori, Itäinen Rantakatu.


title: Uudenmaankatu (Turku)

text: Uudenmaankadun varrella tai sen välittömässä läheisyydessä ovat muun muassa:


title: Uudenmaankatu (Turku)

text: Uudenmaankatuun rajoittuvat Kupittaanpuisto, Kupittaankenttä, Vartiovuorenmäki, Porthaninpuisto, Brahenpuisto ja Tuomiokirkonpuisto.


title: Uudenmaankatu (Turku)

text: Katulinjaus on kauttaaltaan vähintään 2+2-kaistainen, ja lähes kaikissa risteyksissä on liikennevalot. Uudenmaankadulla on joukkoliikennekaista keskustaan päin. Uudenmaankadun itälaitaa kulkee kevyen liikenteen väylä Kupittaalta Hämeenkadulle, josta eteenpäin polkupyöräliikenne on ohjattu Akatemiankadun kautta Tuomiokirkkosillalle.


title: Uudenmaankatu (Turku)

text: Yksi Turun joukkoliikenteen pääakseleista kulkee Uudenmaankadulta Eerikinkadun, Kauppatorin ja Maariankadun kautta Aninkaistenkadulle.


title: Uudenmaankatu (Turku)

text: Uudenmaankatu ja Aninkaistenkatu muodostavat yhden kolmesta Carl Ludvig Engelin Turun palon jälkeen suunnitteleman ruutukaavan mukaisista, muita katuja leveämmistä, niin sanotuista perspektiivikadusta, joille oli määrä rakentaa myös Aurajoen ylittävät siltat. Muut vastaavanlaiset kadut olivat Kaskenkatu–Aurakatu sekä Puistokatu–Martinkatu. Pitkien katulinjojen perspektiivinäkymät kutistuvat kaukaisuudessa yhdeksi pisteeksi.


title: Uudenmaankatu (Turku)

text: Engelin asemakaavassa pyrittiin paloturvalliseen kaupunkiin. Asemakaavan piirteitä olivat muun muassa kortteleiden sisäiset palokujat ja muita katuja leveämmät puistokadut, jotka jakoivat kaupungin paloalueisiin.


title: Uudenmaankatu (Turku)

text: Uudenmaankadun ja Aninkaistenkadun yhdistävä Tuomiokirkkosilta valmistui nykyiseen muotoonsa vuonna 1956.


title: Vesa Huovio

text: Vesa Huovio (sukunimi vuoteen 1935 "Huovelin"; 9. toukokuuta 1932 Karstula – 17. kesäkuuta 1981) oli suomalainen pappi ja kirjailija.


title: Kevyt osasto 10 (jatkosota)

text: Kevyt osasto 10 (KevOs 10) oli jatkosodan aikainen kolmen jalkaväkikomppanian muodostama joukko-osasto, joka kuului 11. divisioonaan.


title: Kevyt osasto 10 (jatkosota)

text: Kevyt Osasto 10:n perusti Keski-Pohjanmaan Sotilaslääniin kuulunut Sisä-Suomen suojeluskuntapiiri 17. kesäkuuta 1941 alkaen Kannonkoskella ja Kivijärvellä. Perustamisen jälkeinen osaston vahvuus oli 594 miestä, mikä jäi määrävahvuudesta kolmella miehellä. Puolustusvoimien materiaalitilanne oli sodan alkaessa huomattavasti talvisodan aikaista parempi, mutta siitä huolimatta ei yksiköiden varustus ollut kaikin osin määrävahvuuksien mukainen. Kevyet osastot pyrittiin kuitenkin varustamaan liikkuvina yksiköinä mahdollisimman hyvin.


title: Kevyt osasto 10 (jatkosota)

text: Perustamisen jälkeen osasto siirtyi pyörin ja autoin Saarijärven kautta Suolahteen, mistä se siirrettiin rautateitse 24.6.1941 alkaen Liperiin.Kevyen osaston komentajina olivat:Kevyt osasto 10 lakkautettiin 16. heinäkuuta 1942, jolloin henkilöstön vanhimmat ikäluokat, 96 miestä, kotiutettiin ja nuoremmat siirrettiin pääosin jalkaväkirykmentti 8:ään, rajajääkäripataljoona 4:ään ja 30. tykkikomppaniaan.


title: Moilas

text: Moilas Oy on suomalainen leipomoalan konserni, johon kuuluvat tytäryhtiöinä Moilas Leipomo Oy ja Oy Moilas GF ltd. Leipomo toimii Pieksämäen Naarajärvellä Etelä-Savossa. Moilas leipomo sijaitsee Naarajärven keskustassa, jossa sijaitsee myös myymälä-kahvila. Gluteenittomia tuotteita tekevä leipomo muutaman kilometrin päässä Naarajärven teollisuusalueella.


title: Moilas

text: Konserni valmistaa piirakoita, sämpylöitä, vaaleaa leipää ja ruisleipää, tuore- ja pakasteleivonnaisia sekä gluteenittomia tuotteita keliaakikoille.


title: Moilas

text:
Moilas Leipomo Oy:n tuoreleipätuotteita myydään Mikkelin, Kuopion, Jyväskylä, Varkauden, Pieksämen ja Iisalmen alueella , pakastetuotteita myydään kaikkialla Suomessa.
Moilas Leipomon cocktailpiirakka oli ensimmäinen koko Suomen alueella myytävä pakasteleivonnainen. Moilas -konsernin gluteenittomia tuotteita viedään muun muassa Ruotsiin, Norjaan, Tanskaan, Irlantiin, Hollantiin, Unkariin, Saksaan ja Italiaan.


title: Moilas

text: Moilas perheyhtiöiden liikevaihto vuonna 2017 oli noin 20 miljoonaa euroa. Perheyhtiöiden henkilöstömäärä on noin 110.


title: Moilas

text: Moilasen leipomon historia alkaa vuodesta 1955, jolloin Saimi Moilanen perusti pienen kotileipomon. Leipomo on yhä perheyritys, pääomistajanaan Saimi Moilasen poika Juha, joka toimii Moilas Oy:n hallituksen puheenjohtajana. Moilas perheyhtiöiden toimitusjohtajana toimii Juha Moilasen poika Ville Moilanen.


title: Olavi Järvelä (kirjailija)

text: Olavi Alarik Järvelä (7. toukokuuta 1913 Vimpeli – 26. elokuuta 1981) oli suomalainen kirjailija.


title: Olavi Järvelä (kirjailija)

text: Järvelä on kirjoittanut romaaneja ja niiden lisäksi myös kirjat Kuru-laivan haaksirikosta 1929 ("Haaksirikko Näsijärvellä") ja Lapuan patruunatehtaan räjähdysonnettomuudesta 1976 ("Lapuan paukku").


title: Antti Aalto (toimittaja)

text: Antti Viljo Jaakko Aalto (2. joulukuuta 1921 Rauma – 9. huhtikuuta 1981 Oulu) oli suomalainen toimittaja ja pakinoitsija.


title: Antti Aalto (toimittaja)

text: Aalto pääsi ylioppilaaksi Rauman yhteislyseosta 1940 ja opiskeli Helsingin yliopistossa 1945–1947. Hän oli toimittajana ja toimitussihteerinä useissa lehdissä muun muassa Uudenkaupungin Sanomissa ja Kajaani-lehdessä. Aalto oli lisäksi Tutka-lehden päätoimittajana. Aalto oli Oulussa ilmestyneen Jerry Cotton -lehden toimittajana 1961–1968 ja hän käänsi sekä muokkasi uuteen asuun lehdessä julkaistuja tarinoita.


title: Antti Aalto (toimittaja)

text: Aalto pakinoi 20 vuoden ajan 1961–1981 Kaleva-lehteen nimimerkillä "Antti".


title: Weronika Zbieg

text: Weronika Zbieg (s. 2. toukokuuta 1983, Krakova, Puola) on puolalainen laulaja–lauluntekijä. Vuonna 2004 hän liittyi death metal -yhtye Scepticiin korvaten Marcin Urbaśin.


title: Weronika Zbieg

text: Totem


title: Weronika Zbieg

text: Sceptic


title: Weronika Zbieg

text: Muut


title: Sile (joki)

text: Sile on noin 95 kilometrin pituinen joki pohjoisessa Italiassa. Joki saa alkunsa Vedelagon alueelta Trevison maakunnasta ja laskee Venetsian laguuniin.


title: Oberhalbsteinin Alpit

text: Oberhalbsteinin Alpit () on Itäisiin Alppeihin kuuluva vuoristoalue itäisessä Sveitsissä ja Pohjois-Italiassa.


title: Oberhalbsteinin Alpit

text: Vuoristoalueen korkein huippu on Piz Platta (3 386 m; koordinaatit ).


title: Mariya Stadnik

text: Mariya Stadnik (, s. 3. kesäkuuta 1988 Lviv, Ukrainan SNT) on azerbaidžanilainen naispainija, olympiamitalisti, maailman- ja Euroopan mestari sekä Euroopan kisojen voittaja.


title: Mariya Stadnik

text: Stadnik voitti sarjan 48 kg olympiapronssia Pekingissä 2008 sekä -hopeaa Lontoossa 2012 ja Rio de Janeirossa 2016. Hän on voittanut samassa sarjassa myös maailmanmestaruuden Herningissä 2009, kaksi MM-hopeaa ja yhden MM-pronssin, kuusi Euroopan mestaruutta sekä kultaa Euroopan kisoissa 2015. 50 kg:n sarjassa hänellä on yksi Euroopan mestaruus ja MM-hopea.


title: Mariya Stadnik

text: Stadnik on naimisissa ukrainalaisen vapaapainin olympiamitalistin Andri Stadnikin kanssa.


title: Adamello-Presanella

text: Adamello-Presanella on Itäisiin Alppeihin kuuluva vuoristoalue, joka sijaitsee Pohjois-Italiassa. Se on osa Eteläisiä kalkki-Alppeja.


title: Adamello-Presanella

text: Vuoristoalueen korkein huippu on Cima Presanella (3 558 m; koordinaatit ).


title: Keisarinleikkaus (albumi)

text: Keisarinleikkaus on punk rock -yhtye Kylähullujen EP-levy, joka on julkaistu vuonna 2004.


title: Keisarinleikkaus (albumi)

text: EP nousi Suomen virallisen singlelistan sijalle 13.


title: Lisää persettä rättipäille

text: Lisää persettä rättipäille on punk rock -yhtye Kylähullujen toinen EP-levy, joka on julkaistu vuonna 2007 levymerkillä Kråklund Records.


title: Lisää persettä rättipäille

text: Albumi nousi Suomen virallisen singlelistan sijalle 6.


title: Peräaukko sivistyksessä

text: Peräaukko sivistyksessä on punk rock -yhtye Kylähullujen toinen studioalbumi, joka on julkaistu vuonna 2007.


title: Livignon Alpit

text: Livignon Alpit on Itäisiin Alppeihin kuuluva vuoristoalue itäisessä Sveitsissä ja Pohjois-Italiassa.


title: Livignon Alpit

text: Livignon Alppien korkein huippu on Cima de' Piazzi (3 439 m; koordinaatit ).


title: Julija Blahynja

text: Julija Olehivna Blahynja (, s. 21. helmikuuta 1990) on ukrainalainen naispainija ja Euroopan mestari.


title: Julija Blahynja

text: Sarjassa 51 kg painiva Blahynja voitti MM-pronssia Tokiosta 2008. EM-kilpailuista hän on voittanut kultaa Dortmundista 2011, hopeaa Tbilisistä 2013 ja kolme pronssia.


title: Per-Erik Eklund

text: Per-Erik “Pelle” Eklund (s. 22. maaliskuuta 1963 Tukholma, Ruotsi) on ruotsalainen entinen jääkiekkoilija, maailmanmestari ja olympiamitalisti, joka toimii nykyään NHL-joukkue Edmonton Oilersin kykyjenetsijänä. Eklund pelasi pelaajaurallaan keskushyökkääjänä. Hän pelasi yhteensä 530 NHL:n runkosarjaottelua tehoin 110+306=416. Jäähyminuutteja tuli 97.


title: Per-Erik Eklund

text: Eklund aloitti jääkiekon IF Brommapojkarnassa. Hän siirtyi myöhemmin juniorina Stocksunds IF:ään, jossa Eklund teki debyyttinsä miesten peleissä vain 15-vuotiaana kaudella 1978–1979. Hän teki yhdessä II-divisioonan ottelussa kaksi maalia. Kaudeksi 1981–1982 Eklund sirtyi kaksi sarjatasoa ylemmäs Elitserien-joukkue AIK IF:ään, jossa ensimmäinen kausi toi 23 runkosarjaottelussa tehot 2+2=4. Seuraavalla kaudella 1982–1983 hän teki kuitenkin läpimurtonsa ollen tehoilla 13+17=30 joukkueen toiseksi paras pistemies Lars-Erik Ridderströmin kanssa. Philadelphia Flyers varasi Eklundin 161. pelaajana .


title: Per-Erik Eklund

text: Kaudella 1983–1984 Eklund oli tehoilla 8+19=27 AIK:n toiseksi paras pistemies Peter Gradinin jälkeen. Hän voitti kevään 1984 pudotuspelien pistepörssin tehoilla 6+6=12 ja voitti niiden päätteeksi Ruotsinmestaruuden. Eklund palkittiin Elitserienin parhaana pelaajana Guldpuckenilla sekä valittiin Ruotsin tähdistökentälliseen. Kaudella 1984–1985 hän teki tehoilla 16+33=49 Elitserienin yhden kauden maali- ja piste-ennätyksensä. Eklund sijoittui koko runkosarjan pistepörssissä toiseksi Brynäs IF:n Conny Silfverbergin jälkeen.


title: Per-Erik Eklund

text: Kaudeksi 1985–1986 Eklund siirtyi pelaamaan NHL:ää hänet varanneen Philadelphia Flyersin riveihin. Hän pelasi koko tulokaskautensa ylhäällä NHL:ssä ja teki hienot tulokastehot 15+51=66. Eklund voitti koko tulokkaiden syöttöpörssin ja sijoittui heidän pistepörssissään kolmanneksi Montréal Canadiensin Kjell Dahlinin ja Calgary Flamesin Gary Suterin jälkeen. Seuraavalla kaudella 1986–1987 hän oli 20 syötöllään kevään 1987 pudotuspelien syöttöpörssin toinen Edmonton Oilersin Wayne Gretzkyn jälkeen.


title: Per-Erik Eklund

text: Eklund pelasi Flyersissä yhteensä vajaat yhdeksän kautta vuoteen 1994 asti. Hän teki kolmena kautena yli 50 syöttöpistettä ja tehopisteitä syntyi parhaillaan 69 kausina 1988–1989 ja 1990–1991. Viimeisellä NHL-kaudellaan 1993–1994 Eklund kaupattiin siirtorajan kynnyksellä maaliskuussa 1994 Dallas Starsiin vaihdossa kahdeksannen kierroksen varausvuoroon.


title: Per-Erik Eklund

text: Eklund palasi kaudeksi 1994–1995 kotimaahansa ja siirtyi Leksands IF:ään, jossa hän pelasi loppu-uransa. Hän saavutti siellä ensimmäisellä kaudellaan Elitserienin yhden kauden piste-ennätyksensä ja teki uuden syöttöennätyksen. Eklund jakoi koko Elitserienin pistepörssin voiton Luleå HF:n Mika Niemisen kanssa ja hän voitti myös syöttöpörssin. Eklund voitti keväällä 1995 Elitserien-hopeaa ja hänet palkittiin liigan arvokkaimpana pelaajana Guldhjälmenillä sekä valittiin Ruotsin tähdistökentälliseen. Eklund lopetti pelaajauransa kevääseen 1999.


title: Per-Erik Eklund

text: Eklund oli voittamassa pronssia Sarajevon olympiakisoista 1984. Hän edusti Ruotsia myös MM-kilpailuissa vuosina 1985, 1986, 1990, 1991, 1995 ja 1996. Eklund voitti vuonna 1991 maailmanmestaruuden ja vuosina 1986, 1990 ja 1995 tuli hopeaa. Hän oli vuoden 1990 turnauksessa seitsemällä syötöllään Ruotsin paras syöttäjä Håkan Loobin kanssa. Eklund voitti myös hopeaa Kanada-cupista 1984.


title: Per-Erik Eklund

text: Eklund pelasi myös alle 20-vuotiaiden MM-kilpailuissa vuosina 1982 ja 1983 sekä alle 18-vuotiaiden EM-kilpailuissa vuonna 1981.


title: Per-Erik Eklund

text: Eklund toimi vuodet 2004–2006 Leksands IF:n apuvalmentajana. Hän oli nostamassa joukkuetta HockeyAllsvenskanista Elitserieniin Per-Arne Alexanderssonin parina keväällä 2005. Vuodet 2006–2010 Eklund toimi Montréal Canadiensin kykyjenetsijänä ja kaudeksi 2010–2011 hän siirtyi hoitamaan samaa virkaa Edmonton Oilersiin.


title: Per-Erik Eklund

text: Eklundin poika Daniel pelaa Ruotsin I-divisioonaa Kristianstads IK:ssa. Hän pelasi myös Elitserienissä isänsä alaisuudessa kaudella 2005–2006 Leksands IF:ssä.


title: Cambridge United FC

text: Cambridge United FC on englantilainen jalkapalloseura Cambridgen kaupungista. Sen miesten edustusjoukkue pelaa kakkosliigassa, joka on Englannin neljänneksi korkein sarjataso. Seura perustettiin vuonna 1912 nimellä Abbey United ja sen kotikenttä on Abbey Stadium, jolle mahtuu 9 617 katsojaa.


title: Cambridge United FC

text: Cambridge United perustettiin nimellä Abbey United vuonna 1912. Kaupunkiin oli perustettu seura nimellä Cambridge United jo vuonna 1909, mutta kyseinen seura hajosi ensimmäisen maailmansodan aikana eikä palannut enää kentille. Nykyisestä Cambridge Unitedista tuli ammattilaisseura vuonna 1949 ja vaihtoi nimensä nykyiseksi vuonna 1951. United otettiin mukaan The Football Leaguehen vuonna 1970.


title: Cambridge United FC

text: Cambridge hätkähdytti englantilaista jalkapalloväkeä pääsemällä FA Cupissa kahdeksan parhaan joukkoon kaudella 1989–1990. Seura pelasi tuolloin nelosdivisioonassa eikä yksikään joukkue tuolta sarjatasolta ole päässyt kilpailussa yhtä pitkälle. Cambridge nousi saman kauden päätteeksi kolmosdivisioonaan. United pääsi FA Cupissa seuraavana vuonna jälleen yhtä pitkälle eli puolivälieriin, kunnes hävisi Arsenalille 2–1. Kauden raskaasta ohjelmasta huolimatta joukkue onnistui myös sarjassa ja kykeni toiseen peräkkäiseen nousuun varmistettuaan 3. divisioonan voiton viimeisellä sarjakierroksella toukokuussa 1991. Cambridgella oli kaudella 1991–1992 mahdollisuus nousta 4. divisioonasta ykkösdivisioonaan nousten joka kaudella. Seura johtikin sarjaa monta viikkoa vuoden 1991 lopussa, mutta hävisi nousukarsinnoissa Leicester Citylle. Vuonna 1992 Cambridgen maalintekijät Dion Dublin ja Steve Claridge lähtivät seurasta. Claridge vaihtoi Luton Towniin ja Dublin siirtyi miljoonalla eurolla Manchester Unitediin.